IT-TRIBUNAL GĦAL TALBIET ŻGĦAR

Ġudikatur AVV.

Seduta tat-Tlieta, 8 ta' Ġunju 2021

Limited GasanMamo fid- (C3143) hekk kif surrogata drittijiet tal-assigurat tagħha Joseph Bonnici Stagno Navarra kemm bil-polza u kemm bil- liġi, kif ukoll l-istess Joseph Bonnici Stagno Navarra (600423M)

Is-Sindku u s-Segretarju Eżekuttiv għan-nom u in rappreżentanza tal- Kunsill Lokali Mġarr

Ra l-Avviż tat-Talba ippreżentat fit-23 ta' Settembru 2020 li permezz tiegħu l-atturi esponew u talbu:

Illi s-soċjetà attriċi kienet ħarġet polza tal-assigurazzjoni tat-tip comprehensive fuq il-vettura bin- numru ta' reġistrazzjoni ANG218 di proprjetà tal-attur Joseph Bonnici Stagno Navarra, hawn aktar 'l isfel imsejħa 'il-vettura tal-atturi';

Illi nhar it-23 ta' Ottubru 2018 seħħ inċident fi Triq Dun Ġużepp Micallef, Tas-Sliema, Malta illi bħala konsegwenza tiegħu l-vettura tal-atturi sofriet ħsarat waqt li kienet ipparkeġġjata fl-imsemmija triq u dan meta ċeda u waqa' ċint fuq il-vettura tal-atturi, liema ċint jaqa' taħt ir-responsabilità tal- Kunsill Lokali tal-Imġarr;

Illi b'hekk isegwi li l-inċident de quo seħħ unikament bħala riżultat ta' negliġenza, traskuraġni jew imperizja da parti tal-konvenuti;

Illi għalhekk il-konvenuti għandhom jiġu kkundannati jħallsu lill-atturi s-somma komplessiva ta' elfejn u disgħa u għoxrin Ewro u erbgħin ċenteżmu (€2,029.40) inkwantu għas-somma ta' ta' ħamsin Ewro (€50) l-excess payment li l-attur Joseph Bonnici Stagno Navarra ħallas in konnessjoni ma' dan il- każ, u inkwantu għas-somma ta' elf u disa' mija u disgħa u sebgħin Ewro u erbgħin ċenteżmu (€1,979.40) rappreżentanti d-danni kollha sofferti bħala riżultat ta' dan l-inċident li għalihom għamlet tajjeb is-soċjetà attriċi ai termini tal-polza ta' assigurazzjoni relattiva.

Bl-ispejjeż inkluż dawk tal-ittra uffiċjali datata 17 ta' Settembru 2019 u bl-interessi legali mid-data tal- imsemmija ittra uffiċjali sad-data tal-ħlas effettiv kontra l-konvenuti li jibqgħu minn issa nġunti għas- subizzjoni."

Ra r-Risposta ppreżentata fit-13 ta' Ottubru 2020 li fiha ġie eċċepit:

"It-talbiet kif dedotti kontra l-Kunsill intimat għandhom jiġu respinti peress li ċ-ċint inkwistjoni kaġun tal- allegat inċident ma jaqax taħt ir-responsabilità tal-Kunsill Lokali kif ser jiġi ppruvat waqt is-smigħ ta' dawn il-proċeduri.

Bl-ispejjez kontra l-atturi minn issa nġunti in subizzjoni."

Ra li kif jidher mill-verbal tal-udjenza tas-7 ta' Diċembru 2020, il-partijiet qablu li jkun hemm inverżjoni tal- provi fid-dawl tal-eċċezzjoni mressqa mill-Kunsill Lokali tal-Imġarr (Malta).

Ra d-dokumentazzjoni kollha, sema' id-depożizzjonijiet tax-xhieda, sema' it-trattazzjonijiet fl-udjenza tad-9 ta' Marzu 2021 u ra li l-kawża tħalliet għal sentenza preliminari għat-8 ta' Ġunju 2021.

Provi ippreżentati

Angele Bonnici Stagno Navarra ikkonfermat li l-inċident relattiv seħħ fit-23 ta' Ottubru 2018 fuq il-vettura bin-numru ta' reġistrazzjoni ANG218 u spjegat li kien hemm xi maltemp fil-lejl qabel dik il-ġurnata u ċ-ċint waqa' fuq il- vettura relattiva.

Qalet li kienet għamlet ħafna xita u l-ħajt, li kien qiegħed iżomm bil-ħamrija, spiċċa biex waqa' fuq il-vettura.

Dan seħħ fi Triq Dun Ġużepp Micallef flIr-Rabat (Malta), Malta.

Qalet li fil-fatt, kienet l- assigurazzjoni li ċemplitilha u qaltilha tagħmel rapport fl-għassa, liema rapport sar.

Mistoqsija kellhiex xi informazzjoni dwar min kien responsabbli għall-ħajt, hija qalet li ma kinitx taf iżda wara li staqsiet 'l hemm u 'l hawn, ġiet infurmata li l-art inkwistjoni kienet tal-Knisja iżda issa kienet taqa' taħt il-gvern.

Pero hija ma setgħetx tikkonferma din l-informazzjoni.

Qalet iżda li l-ħajt ġie msewwi mill-Kunsill Lokali tal-Imġarr (Malta).

In kontro-eżami, Muscat qalet li l-ħajt kien tal-ġebla tal-franka u kien jifred it-triq minn biċċa art mitluqa.

Hija kkonfermat b'referenza għal site plan li l-inċident seħħ fil-parti mmarkata bl-aħmar.

WPC401 Morgan Anzalone Avramovic esebiet kopja tar-rapport bir-referenza "9T3025/2018" u qalet li l- kwerelanta kienet Angele Bonnici Stagno Navarra li nfurmat lill-għassa li ċ-ċint kien tal-Kunsill Lokali.

Qalet li l-għassa ċemplet lill-Kunsill Lokali u kellmet lis-Sindku u nfurmatu bl-akkadut.

In kontro-eżami, xehdet li hi la marret fuq il-post u lanqas kienet taf fejn seħħ l-inċident.

Cyprian Gerada, segretarju eżekuttiv fi ħdan il-Kunsill Lokali tal-Imġarr (Malta), xehed li l-Kunsill kien ġie nfurmat minn ċittadin privat dwar il-ħsara fil-ħajt u mhux mill-Pulizija.

Il-ġurnata ta' wara, il-Kunsill kellem lid-Direttorat Ġenerali għax-Xogħlijiet Pubbliċi.

Qal li l-ħsara kienet tikkonsisti f'ġebel li kien jifforma parti minn ċint, liema ġebel waqa' u kkawża ħsarat f'żewġ vetturi.

Il-Kunsill ried li d-Direttorat isewwi l-ħajt billi dan kien perikoluż kif kien.

Billi ma rċevew ebda risposta mid-Direttorat, is-Sindku tah struzzjonijiet biex ikellem lill-Awtorità tal-Artijiet u din l-awtorità nfurmatu li l-post inkwistjoni ma kienx proprjetà tal-gvern ċentrali.

Dalli kompla jixhed f'seduta oħra u qal li l-Kunsill Lokali kien talab lid-Dipartiment tax-Xogħlijiet Pubbliċi biex jirrikostruwixxi l-ħajt iżda meta ra li d-Dipartiment m'għamel xejn, il-Kunsill qabad u sewwih hu għal

finijiet ta' sigurtà.

Qal ukoll iżda li l-Kunsill baqa' qatt ma rċieva xi verifika dwar min kien verament responsabbli għall-ħajt inkwistjoni.

Herman Mc Keown, operations manager fi ħdan l-Awtorità tal-Artijiet, xehed li l-ħajt inkwistjoni ma kien irreġistrat f'isem ħadd u qal ukoll li kieku kien tal-gvern ċentrali kien ikun irreġistrat bħala tali.

Ma kienx jaf lil min kien jappartjeni.

Qal li seta' kien proprjetà privata jew anki tal-Knisja.

Konsiderazzjonijiet

Il-Kunsill Lokali konvenut argumenta li ma kienx responsabbli għall-ħajt jew ċint inkwistjoni u li dan ma kienx jaqa' taħt ir-responsabilità tiegħu.

Il-provi prodotti huma inkonklussivi.

La hemm prova li l-Kunsill Lokali huwa responsabbli u lanqas hemm prova li l-Kunsill Lokali mhuwiex responsabbli.

L-unika ħaġa ċerta hija li ebda xhud ma kien jaf min hu responsabbli għaċ-ċint relattiv.

Fir-rigward tal-e-mails, l-unika ħaġa li ħarġet ċara kienet li dawk kollha li wieġbu l-e-mails ta' Cyprian Dalli qalu li l-ħajt jew ċint relattiv ma kienx proprjetà tal-gvern ċentrali.

Fi kwalunkwe każ, assolutament mhux magħruf kif dawk il-persuni waslu għal dik il-konklużjoni.

Min-naħa tagħhom, l-atturi ma pprovdew ebda spjegazzjoni għaliex għażlu li jiftħu l-kawża kontra l-Kunsill Lokali u mhux kontra xi persuna naturali jew ġuridika oħra.

Jidher li hawn japplika l-prinċipju actore non probante reus absolvitur, spjegat fis-sentenza tal-Prim' Awla fl-ismijiet Raymond Calamatta noe vs. Michael Angelo Lorenzen (deċiża fil-15 ta' Diċembru 2015), liema sentenza kkwotat siltiet minn aktar każistika.

Jingħad li saħansitra anki f'każijiet fejn iż-żewġ kontendenti jipproponu teżijiet plawsibbli, jew almenu li t-tnejn huma possibbli, jekk min jallega ma jirnexxilux jipprova dak li jallega, il-kontroparti m'għandhiex tbati hi għal tali nuqqas.

It-Tribunal hawn jgħid li huwa 'l barra mill-mansjoni tiegħu li jagħmilha ta' investigatur u jipprova jiskopri hu min huwa verament responsabbli għaċ-ċint relattiv.

Si tratta ta' culpa aquiliana, it-Tribunal jirreferi għas-sentenza tal-Prim' Awla fl-ismijiet David Ciappara et vs. Francis Gil et, deċiża fit-28 ta' Ġunju 2016, fejn jingħad:

"Ghas-success ta' azzjoni bhal dik de quo, hemm il-htiega li l-atturi konkretament jistabblixxu u jipprovaw, fil-grad rikjest mill-ligi f'kawzi simili, tlett ingredjenti fundamentali b'mod kumulattiv ossija:

fl-ewwel lok, li kien hemm kondotta kolpuza tal-konvenuti li tirradika l-htija ai termini tad-disposizzjonijiet pertinenti tal-Kodici Civili; fit-tieni lok, li jaghtu prova tal-hsara minnhom subita u tali prova ghandha tkun materjali u konkreta; u

fit-tielet u l-ahhar lok, li jirnexxielhom jorbtu l-ewwel punt mat-tieni wiehed tramite ness ezjologiku ta' kawzalita, li jfisser li kienet il-kondotta kwazi-delittwuza tal- konvenuti li direttament kkagunat is-sinistru (hsarat lamentati).

Illi huwa pacifikament assodat illi biex Qorti ssib htija u responsabbilita fil-kondotta ta'ndividwu, u sussegwentement dan jigi kkundannat jindennizza lid-danneggjat fl-ambitu tal-kolpa extra- kontrattwali (senjatament fil-kwazi-delitti fejn hemm mankanti d-dolo), dak l-aspett li ghandu jigi ezaminat huwa l-kondotta materjali li l-allegat danneggjant assuma.

Tali kondotta tista' tkun kemm kommissiva u kemm ommissiva.

Hu dan il-komportament li ghandu jigi dettaljatament valutat, sabiex fih jigu ritraccjati, inter alia, jekk kienx hemm xi mankanzi fid-dover ta' hsieb,

prudenza u diligenza ta' bonus paterfamilias, jew ezistenza ta' negligenza fid-doveri imposti mill- ligi, jew ta' traskuragni, sfrontatezza jew imprudenza li tikkostitwixxi att jew fatt illecitu rizarcibbli.

Illi hi disposizzjoni esplicita tal-Kodici Civili li f'materja ta' danni akwiljani "kull wiehed iwiegeb ghall-hsara li tigri bi htija tieghu" (artikolu 1031).

L-istess Kodici jissokta jippreciza illi l-htija tissussisti f'min "ma juzax il-prudenza, diligenza u l-hsieb ta' missier tajjeb tal-familja" (artikolu 1032(1)).

Addizzjonalment hu maghruf, sija fid-duttrina u sija fil-gurisprudenza patria, li biex ikun hemm lok ghad-danni hu mprexxindibilment mehtieg li, apparti l-prova tad-dannu arrekat, fl-ewwel lok jkun hemm htija u li d-dannu u l-htija jkunu interkonessi intimament b'ness kawzattiv.

Issir referenza ghas-sentenza ta' din il-Qorti fl-ismijiet Charles Wolf et vs. Maria Mc Keown Massaro et noe (PA 25/11/2004) fejn nsibu li, "Fil-kaz fejn persuna tallega li tkun garrbet hsara minhabba l-ghemil jew l-omissjoni tal-parti l-ohra, jehtieg Ii min jallega li garrab dannu jehtieg jipprova kemm l-att jew l-omissjoni tal-persuna mixlija bir-responsabbilta ta' dak I-ghemil jew ta' dik l-omissjoni, u kif ukoll li d-danni mgarrba huma l-effett konsegwenzjali ta' dak l-ghemil jew ta' dik l-omissjoni"."

It-Tribunal jirreferi għax-xhieda a fol.

12 u 22 et seq. tal-proċess u josserva li l-fatt li Kunsill Lokali sewwa l-ħajt ma jfissirx li kien tiegħu jew li assuma responsabilità għalih.

Anzi, huwa għamel it-tiswijiet għax fl- istat li kien, kien ta' periklu għal ħaddieħor.

Fil-fatt, Cyprian Gerada xehed (fol.

54) li wara li waqa' il-ħajt, il- Kunsill talab lid-Dipartiment għax-Xogħlijiet Pubbliċi sabiex isewwih u kien biss meta x-xogħol ma sarx li l- Kunsill sewwih hu, u dan biex ma jħallix ġebel fin-nofs għal raġunijiet ta' sigurezza.

Meħud qies ta' dan kollu, it-Tribunal ma jarax li hemm lok għall-akkoljiment tat-talbiet tal-atturi.

Deċide

Għaldaqstant, wara li qara l-atti tal-kawża, sema' x-xhieda u qara d-dokumentazzjoni relattiva, it-Tribunal jaqta' u jiddeċiedi billi jiċħad it-talbiet kollha tal-atturi kif dedotti fl-Avviż tat-Talba u jordna li l-ispejjeż kollha tal-kawża jitħallsu mill-atturi solidalment bejniethom.

Law), LL.D. Ġudikatur

Jurisprudence from the Courts of Malta, full transcripts of legal judgments


QORTI ĊIVILI (SEZZJONI TAL-FAMILJA) IMĦALLEF Onor. Abigail Megahern LL.D., Dip.

Illum, 8 ta' Gunju, 2021

Rat ir-rikors li ġie kkonfermat bil-ġurament mir-rikorrenti li permezz tiegħu ppremettiet:

Illi l-partijiet iżżewġu nhar it-tnax ta' Ġunju tas-sena elfejn u għaxra (12.06.10), u li minn dan iż-żwieġ tagħhom ma twieldu l-ebda ulied.

Illi l-partijiet ilhom legalment separati minn xulxin sa' mill-ħamsa t' April sena elfejn u tmintax (05.04.18), u dana permezz ta' kuntratt redatt min-Nutar Pubbliku Dr. Daniel Rota LL.D, kopja

awtentikata ta' liema kuntratt qiegħda tiġi hawn annessa u mmarkata Dok.

Illi ma hemm l-ebda prospett raġjonevoli għal rikonċiljazzjoni bejn il- partijiet, stante li minbarra l-fatt illi l-partijiet ilhom legalment separati sa' mill-elfejn u tmintax (2018), huma ilhom ukoll separati de facto kif jirriżulta minn klawsola numru wieħed (1) tal-istess att u ormai għandhom ħajja totalment separati minn xulxin.

Illi ma hemm l-ebda manteniment dovut versu l-konvenut, stante rinunzja reċiproka li tirriżulta mill-anness kuntratt fi klawsola numru erbgħa (4) tal-istess.

dan iż-żwieġ ma kien hemm l-ebda ulied.

Talbet lill-intimat jgħid għaliex din il-Qorti m'għandhiex:

Tippronunzja l-ħall taż-żwieġ bejn il-partijiet.

Tordna lir-Reġistratur tal-Qrati sabiex fi żmien mħolli għal daqshekk mill-istess Qorti, javża lid-Direttur tar-Reġistru Pubbliku bil-ħall taż- żwieġ tal-partijiet sabiex dana jiġi reġistrat fir-Reġistru Pubbliku.

Rat id-dokumenti li ġew esebiti;

Rat id-digriet tagħha tat-28 ta' Jannar, 2021;

Rat illi l-intimat debitament notifikat ma pprezentax risposta u ma deherx ghal dawn il-proċeduri;

Rat l-Artikolu 66 B tal-Kap.

16 tal-Ligijiet ta' Malta;

Rat l-atti kollha;

Ikkunsidrat :

Illi il-Qorti rat ukoll illi ir-rikorrenti irnexxielha tissodisfa ir-rekwiziti kollha meħtieġa mill-Liġi sabiex żwieġ jiġi maħlul u dana peress illi ippruvat illi l- partijiet ilhom legalment separati mill-5 ta' April, 2018;

Illi l-Qorti rat illi r-rikorrenti ippruvat ukoll illi ma hemm l-ebda prospett raġonevoli ta' rikonċiljazzjoni bejn il-partijiet u illi ma hemm l-ebda pendenzi fir-rigward ta' ħlas ta' manteniment;

Għaldaqstant, u għar-raġunijiet fuq imsemmija, il-Qorti qegħda tilqa' t- talbiet, tippronunzja il-ħall taż-żwieġ bejn il-partijiet u tordna lir- Reġistratur tal-Qrati sabiex, fi zmien għaxart ijiem millum, javża lid- Direttur tar-Reġistru Pubbliku bid-divorzju tal-partijiet biex dan jiġi reġistrat fir-Reġistru Pubbliku;

Il-Qorti tordna illi l-ispejjez jibqgħu bla taxxa bejn il-partijiet.

Il-Qorti qegħda takkorċja t-terminu tal-appell għal erbat ijiem.


QORTI ĊIVILI (SEZZJONI TAL-FAMILJA) IMĦALLEF Onor. Abigail Bristow LL.D., Dip.

Illum, 8 ta' Gunju, 2021

Dr. Victor Abela Wilson u l-P.L. Veronica Gulic' Hammett nominati b'digriet tat-18 ta' Novembru 2020 bhala Kuraturi Deputati sabiex jirrapreżentaw lill-assenti C D

Rat ir-rikors li ippreżentat mir-rikorrenti li permezz tiegħu li ġie kkonfernat bil-ġurament mir-rikorrenti li permezz tieghu ppremetta:

Illi l-partijiet kellhom relazzjoni li minnha twieldu żewġt itfal, u ċioe E F, li llum għandha tmintax-il sena (18) u G, li llum għandu tnax (12)- il sena, aħwa B.

Illi sussegwenti għat-tieni wild, l-partijiet iżżewġu fis-sebgħa u għoxrin (27) ta' Marzu tas-sena elfejn u sebgħa (2007), ġewwa l- Uffiċju tar-Reġistru ġewwa d-Distrett ta' Bang Lamung, fil-Provinċja ta' Chon Buri, Għajnsielem.

Illi ż-żwieġ tagħhom fit-Tajlandja jġib in-numru ta' Reġistrazzjoni 737/308332, liema żwieġ wkoll rreġistrat f' Malta (ara Dok PC 1 anness).

Illi skond kuntratt redatt bejn r-rikorrenti A B u l-intimata C D debitament anness u mmarkat bħala Dok PC 2), r-rikorrenti obbliga ruġu li jivversa a favur tal-istess intimata, is-somma ta' 10,000 Thai baht fix-xahar (ekwivalenti għal mitejn u tlieta u tmenin Ewro €283) rappreżentanti manteniment għal-minuri E F B, is-somma ta' 10,000 Thai Baht fix-xahar (ekwivalenti għal mitejn u tlieta w tmenin ewro rappreżentanti manteniment għal-minuri G B, bil- €283) manteniment għal minuri wliedu jibqa pagabbli sakemm dawn isiru sui juris, jew sakemm ilestu l-għola livell ta' studji tagħhom, u is- somma ta' 20,000 Thai Baht fix-xahar (ekwivalenti għal ħames mija sitta w sittin Ewro €566) rappreżentanti manteniment għall-intimata stess, liema somma tibqa' dovuta mil-istess rikorrenti tul ħajjitha kollha.

Illi r-rikorrenti dejjem ħallas puntwalment il-manteniment dovut minnhu permezz ta' 'bank transfer', b'dana qatt ma naqas milli jħallas pagament wieħed (ara f' dan is-sens rendikont ta' ħlas hawn anness u mmarkat bħala Dok PC 3).

ir-rikorrent mar

Illi r-rikorrenti ilu sa mis-sena elfejn u tmienja (2008) de facto sseparat minn ma' martu l-intimata, hekk kif iż-żwieġ tkissser irrimedjabbilment u sussegwentement jgħix separatment minn mal-intimata fis-sena elfejn u tmienja (2008); 7.

Illi l-partijiet ottjenew id-divorzju f' uffiċju tar-Reġistru ġewwa d- Distrett ta' Bang Lamung, fil-provinċja ta' Chon Buri, Għajnsielem, fis- sebgħa (7) t' Ottubru tas-sena elfejn u ħmistax (2015), kif jidher miċ- ċertifikat tad-Divorzju (hawn anness Dok PC 4) ingħata n-numru ta' Reġistrazzjoni 1149/20375 (ara Dok PC5 anness).

Illi dan id- divorzju ġie ottjenut fit-Tajlandja skond il-liġijiet tal-pajjiż, inkluż illi dan id-divorzju jiġi ffinallizzat fil-preżenza tax-xhieda;

Illi permezz tal-istess divorzju, l-partijiet qasmu l-assi kollha formanti parti mill-komunjoni tal-akkwisti u għaldaqstant m'hemmx assi oħra x' jinqasmu bejn il-partijiet;

Illi r-rikorrenti diġa għamel tentattiv sabiex jirreġistra d-divorzju tiegħu f' Malta, liema talba iżda ġiet miċħuda mir-Reġistru Pubbliku Malti, stante li huwa ġie mgħarraf illi r-reġistru li jawtorizza d-divorzju fit-Tajlandja mhux Qorti skond ma trid il-liġi f' Malta;

Illi l-attur ma jafx fejn qed tirrisjedi l-intimata, u m'hemmx kuntatt bejn

l-partijiet;

Illi ma hemm l-ebda arretrati ta' manteniment dovut; 12.

Illi ma hemm

l-ebda prospett raġjonevoli

ta' rikonċiljazzjoni bejniethom stante illi minbarra li ilhom iktar minn ħdax-il (11) sena separati de facto, illum għandhom ħajja totalment separati minn xulxin;

Illi r-rikorrenti A B għamel affidavit (hawn anness bħala Dok PC 6) fejn jikkonferma l-fatti li jinsabu f' dan ir-rikors stante illi dan jgħix fit- Tajlandja, u x' aktarx mhux ser ikun f' pożizzjoni li jattendi seduti tal- Qorti;

Illi dawn il-fatti hawn fuq imsemmija jissodisfaw il-kundizzjonijiet kollha meħtieġa għal-ksib tad-divorzju skond l-artikolu 66A tal- Kodiċi Ċivili, Kap 16 tal-Liġijiet ta' Malta;

Talab lill-intimata tgħid għaliex din il-Qorti m'għandhiex:

Tiddikjara ż-żwieġ ta' bejn il-partijiet, li seħħ fit-3 ta' Mejju 1996, bħala żwieġ maħlul (divorzju) għal finijiet u l-effetti kollha tal-liġi; (Art 66A (1), Kap. 16).

Tordna lir-Reġistratur tal-Qorti sabiex fiż-żmien hekk prefiss minn din il-Qorti javża lid-Direttur tar-Reġistru Pubbliku bid-divorzju tal-partijiet sabiex dan jiġi reġistrat fir-Reġistru Pubbliku. (ar.

Rat ir-risposta tal-kuraturi deputati li permezz taghha esponew illi ma humiex edotti mill-fatti tal-kawza u jirriservaw li jwieġbu ulterjorment fi stadju iehor kemm-il darba jkun il-kaz.

Rat l-atti kollha;

Rat id-dokumenti li ġew esebiti;

Rat id-digriet tagħha tal-20 ta' Novembru 2020;

Rat ir-risposta tal-kuraturi deputati;

Rat l-Artikolu 66 B tal-Kap.

16 tal-Liġijiet ta' Malta;

Rat l-atti kollha;

Ikkunsidrat :

Illi il-Qorti rat illi ir-rikorrenti irnexxielu jissodisfa ir-rekwiziti kollha meħtieġa mill-Liġi sabiex żwieġ jiġi maħlul u dana peress illi ipprova illi il-partijiet ilhom de facto separati mis-sena 2008 ottjenew id-divorzju fis-7 ta' Ottubru, 2015;

Illi l-Qorti rat illi r-rikorrenti ippruvaw ukoll illi ma hemm l-ebda prospett raġonevoli ta' rikonċiljazzjoni bejn il-partijiet u illi ma hemm l-ebda pendenzi fir-rigward ta' ħlas ta' manteniment;

Għaldaqstant, u għar-raġunijiet fuq imsemmija, il-Qorti qegħda tilqa' t- talbiet, tippronunzja il-ħall taż-żwieġ bejn il-partijiet u tordna lir-Reġistratur tal-Qrati sabiex, fi zmien għaxart ijiem millum, javża lid-Direttur tar- Reġistru Pubbliku bid-divorzju tal-partijiet biex dan jiġi reġistrat fir-Reġistru Pubbliku;

Il-Qorti tordna illi l-ispejjez jibqgħu bla taxxa bejn il-partijiet.

Takkorċja t-terminu għal-appell b'erbat ijiem.


IT-TRIBUNAL GĦAL TALBIET ŻGĦAR

Ġudikatur AVV.

Seduta tat-Tlieta, 8 ta' Ġunju 2021

Atlas Insurance PCC Limited (C5601) kif tal- assigurata tagħha First Gemini plc u l-istess First Gemini plc (C368)

fid-drittijiet

Ra l-Avviż tat-Talba ippreżentat fis-17 ta' Diċembru 2019 li permezz tiegħu ntalab:

Illi fil-15 ta' Jannar 2018 seħħ inċident fejn l-appartament bin-numru 9, T7F, Favray Court, Tigne "1.

Point, Iż-Żurrieq, appartenenti lis-soċjetà attriċi First Gemini plc, ġarrab danni in segwitu għal perkolazzjoni ta' ilma mill-fond sovrastanti u ċioe l-appartament bin-numru 11, fl-istess blokk, liema appartament kien kappartjeni lill-konvenuta Maria Alessia Kreuzberg.

Illi mill-fatti u ċ-ċirkostanzi tal-każ, hekk kif ser jirriżulta aħjar waqt it-trattazzjoni tal-kawża, huwa

2. evidenti li l-intimata kienet unikament responsabbli għal dan l-inċident.

Illi s-soċjetà attriċi Atlas Insurance PCC Limited, a tenur tal-polza tal-assigurazzjoni tat-tip 3.

'Buildings and Contents', kif kienet obbligata tagħmel, indennizzat lill-assigurata tagħha fis-somma ta' elf

u seba' mija u tnejn u erbgħin Ewro (€1,742) u li għalhekk, l-istess soċjetà Atlas Insurance PCC Limited ġiet surrogata fid-drittijiet tal-assigurata tagħha.

Illi min-naħa tagħha, l-imsemmija soċjetà attriċi First Gemini plc de proprio ġarrbet danni addizzjonali fl-ammont ta' tmienja u ħamsin Ewro (€58) rappreżentanti l-pagament tal-policy excess sabiex tiġi ipproċessata l-claim relattiva.

Illi għalhekk, konsegwenza tal-inċident, l-atturi ġarrbu danni fl-ammont komplessiv ta' elf u tmien

5. mitt Ewro (€1,800).

Bl-ispejjeż, kompriżi dawk tal-ittra uffiċjali tad-29 ta' Awwissu 2019 a tenur tal-Artikolu 166A tal-Kapitolu 12 tal-Liġijiet ta' Malta, u bl-imgħax legali b'effett mid-29 ta' Awwissu 2019 sad-data tal-pagament effettiv kontra l-konvenuta li hija nġunta għas-subizzjoni."

Ra li l-konvenuta ġiet innotifikata permezz tal-proċedura tal-affissjoni u l-pubblikazzjoni fil-Gazzetta tal- Gvern u f'gazzetti lokali (ara fol.

Ra li l-konvenuta ma ppreżentat ebda Risposta u ma dehret għal ebda seduta.

Ra li fl-udjenza tat-30 ta' Novembru 2020, it-Tribunal osserva li l-atturi ma kienu ressqu ebda prova u li t- Tribunal ma setax joqgħod fuq il-kapitolu ppreżentat biss.

Ra li għalhekk, il-kawża ġiet differita għall-provi kollha tal-atturi.

Ra d-dokumentazzjoni kollha, sema' id-depożizzjonijiet tax-xhieda, ra li s-soċjetà attriċi għalqet il-provi tagħħa fl-udjenza tat-2 ta' Marzu 2021 u ra li l-kawża tħalliet għal sentenza għat-8 ta' Ġunju 2021.

Provi ippreżentati u konsiderazzjonijiet tat-Tribunal

Jirriżulta ampjament mix-xhieda tal-Perit Duncan Borg Azzopardi u mir-rapport imħejji minnu li l-appartament proprjetà tas-soċjetà First Gemini plc kien qiegħed isofri dħul ta' ilma minn xi fond aktar 'il fuq.

Polidano qal li wara spezzjoni, seta' jikkonkludi li d-duplex apartment sovrastanti kellu terrazzin bi drain imblukkata u anki pajpijiet imblukkati, bir-riżultat li dawn ma kinux qed jaqdu l-funzjonijiet tagħhom u l-ilmijiet ma setgħux jgħaddu sewwa.

Minn din l-ispezzjoni (ara fol.

100 sa 102) irriżulta li l-ilma kien dieħel fil-fond tas- soċjetà First Gemini plc mill-fond sovrastanti.

Per konsegwenza, l-appartament proprjetà ta' First Gemini plc sofra xi ħsarat.

Minħabba dawn, kellu jitqabbad is-Sur Orlando Spiteri Petrovic sabiex jagħmel it-tiswijiet neċessarji, liema tiswijiet swew lis-soċjetà First Gemini plc elf u tmien mitt Ewro (€1,800), eskluża t-taxxa fuq il-valur miżjud (ara fol.

69 u 70).

72 li s-soċjetà Atlas Insurance PCC Limited ħallset lil First Gemini plc s-somma ta' elf u seba' mija u tnejn u erbgħin Ewro (€1,742) fir-rigward tal-claim istitwita minn First Gemini plc fir-rigward tal-ħsarat hawn fuq imsemmija.

Fis-sentenza Darmenia (deċiża fil-11 ta' Novembru 2020), intqal:

riċenti

fl-ismijiet Absolute Services Limited vs. Stefan

"Għalhekk din il-Qorti tqis li s-soċjetà appellata naqset milli tipprova suffiċjentement it-talba tagħha u t-Tribunal ma setax fuq il-provi miġjuba quddiemu jasal b'mod komdu sabiex jilqa' t-talba tagħha fil-konfront tal-appellant.

Dan ukoll meħuda in

konsiderazzjoni l-kontumaċja tiegħu u l-fatt li huwa naqas milli jidher ripetutament waqt is-seduti quddiem it-Tribunal jew li jagħmel is-sottomissjonijiet tiegħu."

Dan ifisser li anki f'każ ta' kontumaċja, bħal f'dan il-każ (billi l-konvenuta ma ppreżentat ebda Risposta u ma dehret għal ebda seduta), it-Tribunal irid ikun sodisfatt li l-provi ppreżentati huma ta' ċerta saħħa u solidità.

Huwa paċifiku li l-persuna li l-oneru tal-prova jistrieħ fuq min jallega.

Pereżempju, fis-sentenza tal-Qorti tal-Appell fl-ismijiet Concorde Developments Limited vs. B. Grima and Sons Limited (deċiża fis-27 ta' Jannar 2017) intqal:

"F'dan il-kuntest jiġi ribadit, kif kellha diversi okkażjonijiet l-opportunità li tirrileva din l-istess Qorti, illi l- kontumaċja mhijiex ammissjoni iżda oppożizzjoni għal talbiet attriċi, u l-istess attur xorta jrid jipprova dak li qed jallega.

(Ara f'dan is-sens il-kawża fl-ismijiet Vincent Ciancio v. Teresa Ciancio deċiża fid-29 ta' Jannar 2016).

F'dan il-każ ifisser illi kif ġustament għamlet l-ewwel Qorti, xorta hi tkun obbligata teżamina l-provi mressqa, biex tevalwa jeżistux iċ-ċirkostanzi sabiex tiġi ppruvata kemm l-allegazzjoni tad-danni kif ukoll l- estent tagħhom, subiti da parti tas-soċjetà attriċi."

Il-Qorti tal-Appell imbagħad għaddiet sabiex tikkwota sentenza tagħha stess fl-ismijiet Joseph Seychell vs. Pierre Borg Zarb, deċiża fl-10 ta' Ottubru 2003, fejn intqal:

"Il-Qorti tal-ewwel grad, in ezercizzju tad-diskrezzjoni fdata lilha, dehrilha li l-attur seta' facilment jipprezenta provi ahjar pero` huwa ghazel li ma jaghmilx dan u ghahekk dehrilha li ma kienx gust li tilqa' t- talbiet tieghu ghaliex b'hekk hija "tkun qeghda thalli lill-attur jiehu vantagg mhux xieraq mill-kontumacja tal-konvenut jekk toqghod fuq il-kelma ta' l-attur biss".

F'dawn ic-cirkostanzi, din il-Qorti ma thossx li ghandha tissostitwixxi d-diskrezzjoni tal-Ewwel Qorti b'dik taghha billi tiddisturbaha bl-iskop li tirrevokaha jew tibdilha.

Ma hemm ebda gustifikazzjoni biex dan isir"."

Applikat dan it-tagħlim għal dan il-każ, dan kollu jfisser li minkejja li Saffiotti hija kontumaċi, it-Tribunal ma jistax jassumi li l-atturi huma korretti fl-allegazzjonijiet tagħhom mingħajr ma jkollu ebda serħan tal-moħħ li l-appartament numru ħdax, li minnu niżel l-ilma, jappartjeni lill-konvenuta.

Għalkemm it-Tribunal huwa sodisfatt li l-atturi rnexxielhom jippruvaw l-ingress tal-ilma u l-ħsarat li saru kif ukoll li l-ingress kien ġej mill-fond sovrastanti, huma ma spjegawx kif irnexxielhom jikkonkludu li l-fond sovrastanti kien proprjetà tal-konvenuta Maria Alessia Kreuzberg.

M'hemm assolutament ebda prova dwar dan fis-sens li ħadd mix-xhieda ma qal li l-konvenuta hija l-proprjetarja tal-fond sovrastanti u m'hemm ebda dokument li jipprova dan.

Anzi, jekk wieħed jara l-ittra bonarja inizjalment mibgħuta minn First Gemini plc tramite l-Avukat Dr Adrian Dalipi, din l-ittra, li kienet indirizzata lil "Flat 11" tal-blokk, kienet indirizzata kemm lil Kreuzberg kif ukoll lil "Mr & Mrs Marcus Pirrone" (ara fol.

Għaliex din l-ittra ntbagħtet mhux biss lill-konvenuta iżda anki lill-konjuġi Pirrone?

Jekk wieħed jara n-notifika li saret fil-Gazzetta tal-Gvern (fol.

19), jinnota li l-konvenuta għandha indirizz divers minn dak li minnu joriġinaw id-danni subiti minn First Gemini plc.

Huwa notevoli li anki mir-riferti jidher (fol.

7) li meta sar tentattiv għan-notifika, dan irriżulta fin-negattiv stante "gone away".

Din il-frażi tista' tfisser li l-konvenuta telqet mill-fond jew telqet minn L-Imsida jew saħansitra minn Malta.

It- tentattiv għan-notifika bil-purtier (fol, 8) imbagħad tgħid "ma fetaħ ħadd".

Tentattiv ieħor għal notifika (fol.

15) ukoll tgħid "ma fetaħ ħadd".

Kien hemm l-istess eżitu kif jidher minn riferta oħra li tinsab a fol.

L-istess jgħodd għall-ittra uffiċjali mibgħuta lill-konvenuta (fol.

L-ittra uffiċjali ġiet indirizzata lilha f'indirizz divers minn dak li minnu oriġinaw id-danni.

It-Tribunal itenni li m'hemmx provi li jispjegaw kif l-atturi kkonkludew li l-fond li minnu jorġinaw id-danni jappartjeni lill-konvenuta.

It-Tribunal mhuwiex qiegħed jistenna li jkun ippreżentat il-kuntratt tal-akkwist bħala prova, iżda seta' forsi almenu jittella' jixhed l-amministratur tal-kondominju sabiex jixħet dawl fuq il- kwistjoni.

Jekk wieħed jara l-claim form li mtliet minn Joseph Ticehurst (fol.

60 sa 63), jiġi osservat li Ticehurst ma ġiex imressaq bħala xhud sabiex jispjega għaliex huwa kiteb (fol.

Speċifikament, huwa seta' tressaq sabiex jispjega għaliex qal li l- appartament sovrastanti kien proprjetà ta' Kreuzberg.

Fix-xhieda tiegħu (fol.

81), il-Perit Polidano qal "...kont l-ewwel dħalt fl-appartament ta' First Gemini...".

Dan ifisser li huwa daħal anki fl-appartament sovrastanti.

Iżda billi l-avukat interrompietu, huwa ma kompliex jispjega aktar fit-tul u jiġifieri kif huwa daħal fl-appartament sovrastanti.

Wara din l-interruzzjoni, huwa mar sabiex ikompli jispjega d-danni subiti.

Għalhekk, it-Tribunal ma jafx kif Polidano daħal fl-appartament, jiġifieri min fetaħlu jew jekk fetaħlux xi ħadd.

Barra minn hekk, skont minn fejn ikkonstata d-danni, seta' kien li dan tela' fuq il-bejt.

Fid-dawl ta' dan kollu, it-Tribunal huwa kostrett jiċħad it-talbiet kollha tal-atturi.

Deċide

Għaldaqstant, wara li qara l-atti tal-kawża, sema' x-xhieda u qara d-dokumentazzjoni relattiva, it-Tribunal jaqta' u jiddeċiedi billi jiċħad it-talbiet kollha tal-atturi kif dedotti fl-Avviż tat-Talba u jordna li l-ispejjeż kollha tal-kawża jitħallsu mill-atturi solidalment bejniethom.

Law), LL.D. Ġudikatur


MALTA QORTI TAL-MAĠISTRATI (MALTA) BĦALA QORTI TA' ĠUDIKATURA KRIMINALI MAĠISTRAT DR.MUSUMECI VELLA B.A., LL.D.

Każ Nru. 391/20

Illum 8 ta' Ġunju 2021 Il-Qorti, Rat l-imputazzjonijiet miġjuba fil-konfront ta' Paolo Antonio Stubbings ta' ħamsin (50) sena, iben Georgio u Anna neè ‘Schembri, imwieled Ħaż-Żabbar nhar l-24 ta' Settembru 1969, residenti "Eva" 46, Flat 3, Triq Spinola, Bormla, u detentur tal-Karta ta' l-Identità bin- Numru 221187(A), talli b'diversi atti magħmulin minnu, ukoll jekk fi żminijiet differenti, li jiksru l-istess disposizzjoni tal-Liġi, u li ġew magħmula b'riżoluzzjoni waħda, u cioè nhar it- 12 ta' Ġunju 2020, nhar l-20 ta' Lulju 2020, nhar l-10 ta' Awwissu 2020 u nhar il-11 ta' Awwissu 2020 għall-ħabta ta' 22:41hrs, 19:20hrs, 13:15hrs u 20:00hrs rispettivament u ħinijiet ta' qabel, ġewwa 89, Pimlico, Triq ir-Ratal, Il-Ħamrun u/jew Eva, Flat 3, Triq Spinola, Bormla, u f'dawn il-Gżejjer: 1.

Volontarjament ħassar jew għarraq ħwejjeġ ħaddieħor, mobbli jew immobbli, meta għamel ħsara fuq il-mera tal-vettura Daihatsu Cekic bin-numru ta' reġistrazzjoni TOM- 426 proprjetà ta' Michelle Xuereb Bianco, liema ħsara ma tiskorrix l-elfejn u ħames mitt Euro (€2,500) iżda hija iżjed minn mitejn u ħamsin Euro (€250) u dan ai termini ta' l-Artikolu 325(1)(b) tal-Kap.9 tal-Liġijiet ta' Malta;

L-imġieba tiegħu ammontat għal segwiment ta' Michelle Xuereb Bianco, li hija l-ex sieħba tiegħu, bil-moħbi u/jew ikkaġunalha biża f'għall-inqas żewġ okkażżjonijiet li ser tintuża vjolenza fuqha u/jew kkaġuna fuqha allarm jew dwejjaq li kellu effett avvers sostanzjali fuq l- attivitajiet normali ta' kuljum ta' Michelle Xuereb Bianco u dan ai termini ta' l-Artikolu 251BA tal-Kap.9 tal-Liġijiet ta' Malta;

Ta fastidju lil Michelle Xuereb Bianco b'mod li kien jaf jew li missu kien jaf li dan ikun ta' fastidju għal dik il-persuna u dan ai termini ta' l-Artikolu 251A tal-Kap.9 tal-Liġijiet ta' Malta;

Għamel lil Michelle Xuereb Bianco inġurji jew theddid, jew jekk kien provokat, ħareġ barra mill- limiti tal-provokazzjoni u dan ai termini ta' l-Artikolu 339(e) tal-Kap.9 tal-Liġijiet ta' Malta;

Rat it-talba tal-Prosekuzzjoni sabiex tipprovdi għas-sigurtà ta' Michelle Xuereb Bianco billi jiġu applikati l-provvedimenti ta' l-Artikolu 412Ċ tal-Kap.9 tal-Liġijiet ta' Malta;

Rat it-talba ulterjuri tal-Prosekuzzjoni sabiex, flimkien mal-ħruġ ta' Ordni ta' Protezzjoni, il-Qorti toħroġ Orni ta' Trattament li jkun meħtieġ fil-konfront ta' Paolo Antonio Stubbings u dan ai termini ta' l-Artikolu 412D tal-Kap.9 tal-Liġijiet ta' Malta; Rat it-talba ulterjuri tal-Prosekuzzjoni sabiex f'każ ta' ħtija, il-Qorti tapplika l-provvedimenti ta' l-Artikoli 382A u 383 tal-Kap.9 tal-Liġijiet ta' Malta; Rat li l-imputat wieġeb li ma huwiex ħati ta' l-imputazzjonijiet dedotti fil-konfront tiegħu1; Rat id-dokumenti esebiti mill-Prosekuzzjoni waqt is-seduta tat-13 ta' Awwissu 2020 markati Dok.

"A" sa' Dok.

9 sa' 29 tal-proċess; Rat id-Digriet għall-hruġ ta' Ordni ta' Protezzjoni fil-konfront ta' l-imputat għas- salvagwardja ta' Michelle Xuereb Bianco datat 13 ta' Awwissu 20202; Semgħet ix-xhieda ta' Michelle Xuereb Bianco mogħtija waqt is-seduti ta' l-24 ta' Awwissu 20203 u tas-17 ta' Settembru 20204, semgħet ix-xhieda ta' l-Ispettur Colin Akpan mogħtija waqt is- seduti ta' l-24 ta' Awwissu 20205 u ta' l-1 ta' Ottubru 20206 u rat id-dokumenti esebiti minnu markati Dok.

49 tal-proċess u Dok.

87 sa' 90 tal-proċess, semgħet ix- xhieda ta' l-Ispettur Leeroy Dingli Muhlenweg, tar-Risk Assessors Francesca Gabarretta u Roberta White Grech, ta' l-Ispettur Joseph Cassar Agius mogħtija waqt is-seduta tas-17 ta' Settembru 2020 u rat id-dokumenti esebiti mill-Ispettur Joseph Mc Kenna markati Dok.

"JS1" u Dok.

59 sa’ 76 tal-proċess, semgħet ix-xhieda ta’ PS215 Mark Azulay, PS1497 Shaun D'alfonso u ta’ PC237 Matthew Jaccarini mogħtija waqt is-seduta ta’ l-1 ta’ Ottubru 2020, semgħet ix- xhieda ta’ PS307 Andrew Phyall, PC7431 Julian El Gazzar, WPC811 Yana Batakis mogħtija waqt is-seduta tat-2 ta’ Diċembru 2020, u semgħet ix-xhieda ta’ PS694 Nathan Zammit Marmara’ u PC958 Christopher Luck mogħtija waqt is-seduta tas-26 ta’ Jannar 2021; Rat in-Nota ta’ Sottomissjonijiet tal-Prosekuzzjoni a fol.

137 sa’ 142 tal-proċess u rat in-Nota ta’ Osservazzjonijiet ta’ l-imputat a fol.144 sa’ 151 tal-proċess; Rat l-atti kollha tal-kawża; Ikkunsidrat:

L-imputat qed jiġi akkużat talli b’diversi atti magħmulin minnu, ukoll jekk fi żminijiet

differenti, li jiksru l-istess disposizzjoni tal-Liġi, u li ġew magħmula b’riżoluzzjoni waħda, u

8 tal-proċess.

31 tal-proċess.

39 sa' 46 tal-proċess 4 Fol.

82 tal-proċess.

47 u 48 tal-proċess.

85 u 86 tal-proċess.

51 u 52 tal-proċess.

53 sa' 55 tal-proċess.

77 sa' 81 tal-proċess.

56 sa' 58 tal-proċess.

91 sa' 95 tal-proċess.

96 u 97 tal-proċess.

98 sa' 101 tal-proċess.

113 sa' 116 tal-proċess.

117 sa' 121 tal-proċess.

122 sa' 124 tal-proċess.

128 sa' 130 tal-proċess.

131 sa' 134 tal-proċess.

cioè nhar it-12 ta' Ġunju 2020, nhar l-20 ta' Lulju 2020, nhar l-10 ta' Awwissu 2020 u nhar il-11 ta' Awwissu 2020 għall-ħabta ta' 22:41hrs, 19:20hrs, 13:15hrs u 20:00hrs rispettivament u ħinijiet ta' qabel, ġewwa 89, Pimlico, Triq ir-Ratal, Il-Ħamrun u/jew Eva, Flat 3, Triq Spinola, Bormla, u f'dawn il-Gżejjer: (1) volontarjament ħassar jew għarraq ħwejjeġ ħaddieħor, mobbli jew immobbli, meta għamel ħsara fuq il-mera tal-vettura Daihatsu Cekic bin-numru ta' reġistrazzjoni TOM-426 proprjetà ta' Michelle Xuereb Bianco, liema ħsara ma tiskorrix l-elfejn u ħames mitt Euro (€2,500) iżda hija iżjed minn mitejn u ħamsin Euro (€250) u dan ai termini ta' l-Artikolu 325(1)(b) tal-Kap.9 tal-Liġijiet ta' Malta; (2) l- imġieba tiegħu ammontat għal segwiment ta' Michelle Xuereb Bianco, li hija l-ex sieħba tiegħu, bil- moħbi u/jew ikkaġunalha biża f'għall-inqas żewġ okkażżjonijiet li ser tintuża vjolenza fuqha u/jew kkaġuna fuqha allarm jew dwejjaq li kellu effett avvers sostanzjali fuq l-attivitajiet normali ta' kuljum ta' Michelle Xuereb Bianco u dan ai termini ta' l-Artikolu 251BA tal-Kap.9 tal- Liġijiet ta' Malta; (3) ta fastidju lil Michelle Xuereb Bianco b'mod li kien jaf jew li missu kien jaf li dan ikun ta' fastidju għal dik il-persuna u dan ai termini ta' l-Artikolu 251A tal-Kap.9 tal-Liġijiet ta' Malta; (4) għamel lil Michelle Xuereb Bianco inġurji jew theddid, jew jekk kien provokat, ħareġ barra mill-limiti tal-provokazzjoni u dan ai termini ta' l-Artikolu 339(e) tal-Kap.9 tal-Liġijiet ta' Malta.

L-imputat wieġeb li ma huwiex ħati ta' l-imputazzjonijiet dedotti fil-konfront tiegħu.

L-ewwel imputazzjoni: L-ewwel imputazzjoni dedotta fil-konfront ta' l-imputat hija li volontarjament ħassar jew għarraq ħwejjeġ ħaddieħor, mobbli jew immobbli, meta għamel ħsara fuq il-mera tal-vettura Caniglia Cekic bin-Numru ta' Reġistrazzjoni TOM-426, proprjetà ta' Michelle Xuereb Bianco, liema ħsara ma tiskorrix €2,500 iżda hija iżjed minn €250, u dan ai termini ta' l-Artikolu 325(1)(b) tal-Kap.9 tal-Liġijiet ta' Malta.

Din l-imputazzjoni hija relatata ma' rapport li għamlet Michelle Xuereb Bianco mal-Pulizija nhar il- 11 ta' Awwissu 2020 għall-ħabta ta' 12:00hrs.

Mill-okkorrenza tal-Pulizija esebita bħala Dok.

CANIGLIA Nathan Petrou, illi kien l-Uffiċjal li daħħal ir-rapport

Sheldon fix-xhieda li ta fl-24 ta’ Awwissu 202019.

Dan ir-rapport partikolari ġie kkonfermat

minn PETROU Nathan Petrou fix-xhieda li ta waqt is-seduta tas-26 ta’ Jannar 202120.

Fir-rigward ta’ din l-imputazzjoni Michelle Grixti xehdet illi jiena sibt il-mera tan-naħa

tax-xufier fuq il-wire.

Peress li hija electric window kienet qiegħda imdendla fuq il-wire.

Kienet maqlugħa jiġifieri minn postha u sibtha mdendla mal-body tal-karozza.

ezami l-imsemmija Michelle Xuereb Bianco, għall-mistoqsija rigward il-mera tal-karozza li inti sibt

Inti rajt lil xi ħadd imissielek il-karozza jew rajt lil xi ħadd viċin il-karozza?

47 u 48 tal-proċess.

128 sa' 130 tal-proċess.

21 Xhieda mogħtija waqt is-seduta ta' l-24 ta' Awwissu 2020, fol.

39 sa' 46 tal-proċess.

wieġbet le u għall-mistoqsija ulterjuri jiġifieri inti ma tistax tikkonferma li kien l-imputat hux hekk? wieġbet jiena ma kkonfermajtx li kien hu.

Jiena fir-rapport tiegħi għidt illi sibt il-mera mkissra u nota tiegħu fuq il-windscreen.

Huma staqsewni jekk kienx hu li għamilli hekk imma jiena għedtilhom li ma nistax ngħid.

Kien hemm dar li għandha l-cameras u għidtilhom qabel ma tgħiduli li kien hu, jiena ma nistax nakkużah li hu għamel hekk.

F'kontro-eżami ulterjuri li sarilha fis-17 ta' Settembru 202022, Michelle Xuereb Bianco ikkonfermat li ftit qabel il-11 ta' Awwissu 2020 hija kellha inċident bil-vettura tagħha u li ta' dan l-inċident kienet għamlet rapport mal-Pulizija.

Mix-xhieda ta' l-Ispettur Colin Akpan mogħtija waqt is-seduta ta' l-1 ta' Ottubru 202023, jirriżulta li fil-fatt fit-3 ta' Lulju 2020 Michelle Xuereb Bianco kienet għamlet rapport mal-Pulizija fir-rigward ta' inċident stradali li kellha dakinhar.

L-okkorrenza relattiva għal dan ir-rapport ġiet esebita bħala Dok.

Michelle stated that she was stationery in traffic direction to Spinola Bay when she saw the driver side mirror break off. … Bħala fatt mill-okkorrenza jirriżulta li l-mera tal-vettura ta' Michelle Xuereb Bianco li ġratilha l-ħsara f'dan l-inċident kienet driver side mirror broken.

Jirriżulta għalhekk li l-mera tal-vettura ta' l-għamla Daihatsu Cekic bin-Numru ta' Reġistrazzjoni TOM-426 li Michelle Xuereb Bianco dakinhar tal-11 ta' Awwissu 2020 irrappurtat l- Għassa ta' San Ġiljan li sabitha mkissra, bħala fatt kienet ilha hekk imkissra sa' minn diversi ġimgħat qabel.

Dan li fin-Nota ta' Sottomissjonijiet24 iddikjarat li l-ewwel imputazzjoni u cioè dik adebitat lill-imputat li għamel ħsara fuq il-mera tal-vettura Daihatsu Cekic bin-numru ta' reġistrazzjoni TOM- 426 proprjetà ta' Michelle Xuereb Bianco, liema ħsara ma tiskorrix l-elfejn u ħames mitt Euro (€2,500) iżda hija iżjed minn mitejn u ħamsin Euro (€250) ma ġietx ippruvata, anzi l- Pulizija skopriet li tali ħsara kienet saret qabel id-data indikata mill-vittma25.

Fid-dawl ta' dak kollu li rriżulta mill-provi fir-rigward ta' l-ewwel imputazzjoni dedotta fil- konfront ta' l-imputat u fid-dawl tad-dikjarazzjoni tal-Prosekuzzjoni li din l-imputazzjoni

ma ġietx minnha debitament ippruvata, il-Qorti tqis li l-imputat ma għandux jinstab ħati ta'

l-ewwel imputazzjoni dedotta fil-konfront tiegħu u b'hekk għandu jiġi liberat mill-tali

imputazzjoni.

It-tieni, it-tielet u r-raba' imputazzjoni:

It-tieni, it-tielet u r-raba' imputazzjoni dedotti fil-konfront ta' l-imputat huma talli b'diversi

atti magħmulin minnu, ukoll jekk fi żminijiet differenti, li jiksru l-istess disposizzjoni tal-

Liġi, u li ġew magħmula b'riżoluzzjoni waħda, u cioè nhar it-12 ta’ Ġunju 2020, nhar l-20 ta’

Lulju 2020, nhar l-10 ta’ Awwissu 2020 u nhar il-11 ta’ Awwissu 2020 għall-ħabta ta’

22:41hrs, 19:20hrs, 13:15hrs u 20:00hrs rispettivament u ħinijiet ta’ qabel, ġewwa 89,

Pimlico, Triq ir-Ratal, Il-Ħamrun u/jew Eva, Flat 3, Triq Spinola, Bormla u f’dawn il-Gżejjer:

l-imġieba tiegħu ammontat għal segwiment ta’ Michelle Xuereb Bianco, li hija l-ex sieħba tiegħu, bil-

moħbi u/jew ikkaġunalha biża f’għall-inqas żewġ okkażżjonijiet li ser tintuża vjolenza fuqha

u/jew kkaġuna fuqha allarm jew dwejjaq li kellu effett avvers sostanzjali fuq l-attivitajiet

il-fatt ġie ammess mill-istess Prosekuzzjoni

82 tal-proċess.

85 u 86 tal-proċess.

137 sa' 142 tal-proċess.

normali ta' kuljum ta' Michelle Xuereb Bianco u dan ai termini ta' l-Artikolu 251BA tal-Kap.9 tal- Liġijiet ta' Malta; ta fastidju lil Michelle Xuereb Bianco b'mod li kien jaf jew li missu kien jaf li dan ikun ta' fastidju għal dik il-persuna u dan ai termini ta' l-Artikolu 251A tal-Kap.9 tal-Liġijiet ta' Malta; għamel lil Michelle Xuereb Bianco inġurji jew theddid, jew jekk kien provokat, ħareġ barra mill-limiti tal-provokazzjoni u dan ai termini ta' l-Artikolu 339(e) tal-Kap.9 tal-Liġijiet ta' Malta.

Għall-finijiet tar-reat previst fl-Artikolu 251BA tal-Kap.9 tal-Liġijiet ta' Malta jiġi osservat li s-segwiment bil-moħbi huwa forma aggravata u ripetuta ta' fastidju, li, għall-finijiet u effetti ta' l-imsemmi artikolu tal-Liġi, irid ikun tali li jinvolvi biża' li titwettaq vjolenza f'għall-inqas żewġ okkażjonijiet jew allarm jew dwejjaq lil ħaddieħor li jkollu effett avvers sostanzjali fuq l-attivitajiet normali ta' kuljum tal-vittma.

Fil-każ ta' vjolenza ma huwiex neċessarju li l-vjolenza tkun effettivament seħħet jew qed isseħħ, li hu importanti u materjali għall-finijiet ta' dan ir-reat huwa li tkun ikkreata l-biża f'moħħ il-vittma li ser tintuża vjolenza fil-konfront tagħha/tiegħu.

Għall-finijiet ta' allarm serju jew dwejjaq li jkollu effett avvers sostanzjali fuq l-attivitajiet normali ta' kuljum tal-vittma, il-Qorti tosserva li l-frażi "effett avvers sostanzjali fuq l- attivitajiet normali ta' kuljum tal-vittma" ma hijiex definita fil-Liġi u allura jekk tali element effettivament jissussistix o meno hija materja li trid tiġi deċiża mill-Qorti.

Il-parametru li jrid jintuża għall-fini li jiġi determinat jekk jissussistix dan ir-reat u b'mod

partikolari jekk l-imġieba ta' dak li jkun hijiex tali li tikkaġuna fil-persuna/i l-oħra biża,

f'għall-inqas żewġ okkażjonijiet, li ser tintuża vjolenza fuqha jew hijiex tali li tikkaġuna fil-

persuna/i l-oħra allarm jew dwejjaq li jkollu effett avvers sostanzjali fuq l-attivitajiet normali

ta' kuljum ta' dik il-persuna/i, huwa li persuna raġonevoli li jkollha l-istess informazzjoni

kieku taħseb li dik l-imġiba tkun ser tikkaġuna biża' fil-persuna l-oħra f'dik l-okkażjoni jew

li ser tikkaġuna dak l-allarm jew dwejjaq.

L-imputat da parte tiegħu jista' jiġġustifika lilu nnifsu u/jew jiddefendi ruħu fil-konfront ta'

l-imputazzjonijiet ta’ dan ir-reat billi juri li l-imġieba kienet dovuta bl-iskop li timpedixxi

jew tikxef xi delitt, jew li tali imġiba kienet dovuta taħt xi liġi, regolament jew regola, jew

biex tikkonforma ruħha ma’ xi kondizzjoni jew ħtieġa imposta minn xi persuna taħt xi liġi,

jew l-imġieba adottata kienet waħda raġonevoli għall-ħarsien tagħha nnifisha jew ta’

ħaddieħors jew għall-ħarsien tal-proprjetà tagħha jew ta’ ħaddieħor.

Fir-rigward tar-reat previst fl-Artikolu 251A tal-Kap.9 tal-Liġijiet ta’ Malta jiġi osservat li l-

imsemmi artikolu tal-Liġi joħloq ir-reat ta’ persuna li ġġib ruħha b’ mod li tagħti fastidju lil

persuna oħra u b’ mod li tkun taf jew imissha tkun taf li dan ikun ta’ fastidju għal dik il-

Fis-sub-inċiz (2) ta' l-artikolu in kwistjoni, il-Liġi tkompli tiddisponi li persuna li tkun qed iġġib ruħha b' mod dubbjuż imissha tkun taf li dik l-imġieba tammonta għal fastidju ta' persuna oħra jekk fil-qies ta' persuna raġjonevoli li jkollha l-istess informazzjoni, din kienet kieku taħseb li dik l-imġieba kienet tammonta għal fastidju tal-persuna l-ohra.

Fis-subinciz (3) il-liġi tkompli tgħid li persuna akkuzata b' reat taht dan l-artikolu tista' ggib prova li l-imġieba kienet dovuta bl-iskop li timpedixxi jew tikxef xi delitt, jew li tali imġiba kienet dovuta taħt xi liġi, regolament jew regola jew li fiċ-ċirkostanzi partikolari dik l- imġieba kienet waħda raġjonevoli.

Hekk kif ġia diversi drabi osservat mill-Qrati nostrali, it-terminu legali fastidju (bl-Ingliż "harassment") ġie definit mill-Black's Law Dictionary - (7th edit) bħala 'words, conduct or action (usu. repeated or persistent) that being directed at a specific person, annoys, alarms or causes substantial emotional distress in that person and serves no legitimate purpose', dan l-element ta' ripetizzjoni jew persistenza ma jridx jiġi konsidrat "in isolation" b'referenza biss għall-każ mertu tal-kawża imma wkoll irid jitqies fl-isfond tar-retroxena u ta' l-aġir preċedenti tal-ġudikabbli.

Dan għaliex kif ġie ritenut minn din il-Qorti fl-Appell Kriminali "Il-Pulizija v. Alan Martini Williams" [21.6.07] "… f'każijiet bħal dawn ir- retroxena għal kull inċident hija importanti biex il-Qorti tkun tista' tispigola l-inċident iżolat u aċċidentali minn aġir abitwali ta' fastidju fuq perijodu ta' żmien".

Però xorta waħda jkun irid jirriżulta mill-provi għall-fini tal-parametri ta' l-akkuża nnifisha.

Illi apparti mid-dispożizzjoni kontenuta fl-artikolu 251Ċ li tgħid li referenzi għall-għoti ta' fastidju lil persuni jinkludu meta wieħed jagħti qata' jew idejjaq lill-persuna ('alarming the person or causing the person distress' fit-test Ingliż), il-liġi tagħna ma tagħti ebda definizzjoni oħra tat-terminu ġeneriku fastidju jew 'harassment'.

Issa filwaqt li n-nuqqas ta' definizzjoni speċifika u dettaljata tar-reat in diżamina tagħmilha possibbli għall- ġudikant li jqis bħala fastidju aġir li jkun jieħu l-forma ta' diversi varjazzjonijiet ta' l-istess delitt, jista' mill-banda l-oħra joħloq ukoll inċertezzi fl-applikazzjoni tal-liġi penali fir- rigward ta' dawn it-tip ta' reati li ta sikwiet jimbtu minn relazzjonijiet inter-personali komplikati jew delikati.

Kull ta' ta' dan l-aġir però hu kalkolat li joħloq ċerta biża' f’dak li jkun b’mod li joħloq sensazzjoni li qed tiġi segwit jew impoġġi taħt ċerta pressjoni inġusta.

Hu proprju dan li din il-liġi … trid tipprojbixxi27.

In kwantu rigwarda r-reat previst fl-Artikolu 339(1)(e) tal-Kap.9 tal-Liġijiet ta’ Malta, jiġi osservat li bħala kunsiderazzjoni legali in konnessjoni ma’ din il-kontravvenzjoni, din il- Qorti tagħmel riferenza għas-sentenza fl-ismijiet Il-Pulizija v. Mario Mazzacano D'Amato deċiża minn

din il-Qorti diversament preseduta nhar it-30 ta’ Settembru 2009: "Skond il-

ġurisprudenza Il-Pulizija versus Joseph Vancell ‘it-tħeddid ifisser li aġent ikun qed

jipprospetta lil persuna oħra ħsara inġusta".

"Il-Qorti hi sodisfatta li bid-diskors li qal l-

appellant lil John Borg Salerno … u speċjalment bil-mod kif intqal dan id-diskors u bil-ġesti li

akkumpanjaw l-istess diskors, l-appellant kien qiegħed effettivament jħedded lill-imsemmi

Fil-kuntest ta’ l-artikolu 339(1)(e) tal-Kap.9, tħeddid ifisser li l-aġent jipprospetta lil

persuna oħra ħsara inġusta fil-futur (ħsara li però ma tkunx tammonta għal reat ieħor

ikkontemplat band’ oħra fil-Kodiċi e.ż. l-artikolu 249) liema ħsara tkun ukoll ipprospettata

li tiddependi mill-volontà ta’ l-istess aġent".

Fis-sentenza fl-ismijiet Raines Taormina Muscat

versus Fiott Betts ingħad li: "Meta bniedem, wara kwistjoni li kellu ma ieħor, jieħu

atteġġjament li jħalli fl-istanti l-impressjoni li hu qiegħed ilesti ruħu għall-glied, dak l-

atteġġjament jammonta għal minaċċja reali u verbali".

Tħeddida lanqas ma titlef mis-

serjetà tagħha jekk tkun kundizzjonata. … Antolisei jisħaq li: "è sufficiente che la

27 Il-Pulizija v. Kenneth Betts, deċiża mill-Qorti tal-Maġistrati (Malta) bħala Qorti ta' Ġudikatura Kriminali fit-13 ta' Novembru 2017.

Mill-provi prodotti mill-Prosekuzzjoni u anke mis-sottomissjonijiet minnha avvanzati fin- Nota ta' Sottomissjonijiet tagħha, jirriżulta li t-tieni, it-tielet u r-raba' imputazzjonijiet dedotti fil-konfront ta' l-imputat huma bbażati fuq numru ta' rapporti li saru mal-Pulizija Eżekuttiva.

Dawn ir-rapporti huma is-segwenti: Rapport datat 12 ta' Ġunju 202029 li sar għall-ħabta ta' 22:41hrs, li minnu jirriżulta s- segwenti: irrappurtat illum 12.06.2020 l-Għassa ta' San Ġiljan Grech Michelle - ID Card: 3668296M fejn hija stqarret li xtaqet tagħmel rapport fil-konfront tas-sieħeb tagħha Stubbings Paolo Antonio - ID Card: 3297057A.

Xuereb Bianco Michellle - ID Card: 3297057A stqarret li hija kellha relazzjoni għal madwar 8 xhur fejn wara dan il-perijodu hija għażlet li twaqqaf ir-relazzjoni minħabba raġunijiet personali.

Ġara li ġimgħa ilu hija marret sabiex titkellem miegħu fejn hija marret fir-residenza fejn jirrisjedi Stubbings Paolo Antonio - ID Card 3297057A u cioè EVA, 46, Flt3, Triq Spinola, Bormla.

Hemmhekk huwa kien agressiv fil-konfront tagħha minħabba l-fatt li hija qaltlu li kienet ser toħroġ ma' xi ħbieb.

Għal dan il-kliem huwa ma ħalliex lil Xuereb Bianco Michelle - ID Card: 3297057A toħroġ u saħansitra uża l-forza fil-konfront tagħha bl-istess kwerelanta irnexxiela taħrab billi mbuttat lil Montruccoli Paolo Antonio - ID Card: 3297057A.

Xuereb Bianco Michelle - ID Card: 3297057A kompliet tispjega li wara dan l-episodju l-istess Stubbings Paolo Antonio - ID Card: 3297057A kien b'mod ripetutament iċempel u jibgħat lil Grech Michelle - ID Card: 3297057A diversi drabi matul il-ġurnata bil-kwerelanta tgħid 'ġieli ċempilli mitt darba'.

Xuereb Bianco Michelle - ID Card: 3297057A kompliet tispjega li llum għall-ħabta ta' 20:00hrs irrikorra fuq il-post Montruccoli Paolo Antonio - ID Card: 3297057A fejn kisser il-bieb ta' barra u daħal fir-residenza tagħha.

Hemmhekk huwa kisser il-mobile ta' Xuereb Bianco Michelle - ID Card: 3297057A għaliex skont hu hija kient qed tibgħat lil ħaddieħor.

Dan l-aħħar rapport ġie aġġornat fl-10 ta' Awwissu 202031 u mill-istess jirriżulta li Ms.

28 Il-Pulizija v. Salvatore Borg Nicolas Virtu’ Ross, Każ Nru. 50/17, deċiża mill-Qorti tal-Maġistrati (Malta) bħala Qorti ta' Ġudikatura Kriminali fis- 7 ta' Frar 2019.

15 u 16 tal-proċess.

17 u 18 tal-proċess.

31 A tergo ta' fol.

17 u a fol.18 tal-proċess.

Ir-rapport reġa' ġie aġġornat darbtejn fil-11 ta' Awwissu 202032.

Il-parti tar-rapport li hija pertinenti għat-tieni, it-tielet u r-raba' imputazzjonijiet dedotti fil-konfront ta' l-imputat hija dik li sart għall-ħabta tat-8:00p.m.

Michelle Wilson xehdet illi l-imputat jiġi d-dar tiegħi, jagħti daqqa bis-sieq u jidħol, jiena ngħidlu biex jitlaq u hu jibqa' jinsisti biex jibqa' fid-dar tiegħi. … Ta daqqa ta' sieq il-bieb, il-bieb infetaħ u daħal.

Hija ddikjarat li għamlet tlett rapporti fil-konfront ta' l-imputat bl- aħħar wieħed ikun fis-sens illi kont qiegħda d-dar u daħal ġewwa u jiena bdejt ngħidlu biex jitlaq imma hu ma riedx u hu baqa' jinsisti li ma jitlaqx.

Jiena għidtlu li kont se nċempel l- Għassa u baqa' xorta d-dar, ma riedx jitlaq.

Fir-rigward ta' dak li ġara fil-11 ta' Awwissu 2020, hija xehdet illi daħal id-dar jiġifieri, għidtlu kemm-il darba biex jitlaq u ma riedx jitlaq, imbagħad pruvajt noħroġ jiena mid-dar tiegħi peress li ma riedx jitlaq hu, tellgħani t-taraġ, ħadni fil-kamra tas-sodda, ġie fuqi, beda jżommni u ma stajtx nieħu nifs.

Imbagħad jiena bdejt nippannikja u tlaqt.

Imbagħad ġie t-tenant tiegħi ta' flat ieħor biex iħallasni l-kera u staqsieni x'kien ġrali għaliex kont nidher li ma kontx qiegħda tajjeb u Paolo kien għadu hemm.

Imbagħad għedtlu jekk setax jinżilli isfel u jċempel L-Imtarfa, mar ċempel L-Imtarfa u ġew il-Pulizija. … Imbagħad il-Pulizija telgħu għalih fuq u jiena nżiltx isfel u ħaduh magħhom.

Fir-rigward ta' l-allegazzjoni tagħha li l-imputat diversi drabi kissrilha l-bieb tar-residenza tagħha, Michelle Xuereb Bianco xehdet illi peress li għamel ħafna drabi hekk, il-lock qisu ġie loose minn mal-ħajt u kisser il-biċċa ta' wara.

Hija ddikjarat li l-ħsara ma sewwithiex u l-bieb baqa' kif kien għaliex hija tagħlaq il-bieb minn ġewwa.

In kontro-eżami34 għall-mistoqsija jiġifieri dan jiġi jagħti daqqa ta' sieq lill-bieb u jiftaħ il-

bieb bid-daqqa ta' sieq jekk qed nifhem sew?

Michelle Xuereb Bianco wieġeb iva u għal domanda

ulterjuri u jkun imsakkar meta tkun ġewwa inti? wieġbet meta beda jagħmel hekk ġieli

nsakkru u ġieli le.

Għad-domanda però jkun magħluq naqblu? wieġbet iva, il-bieb dejjem

magħluq ikun.

Mistoqsija mill-ġdid tispjega skontha l-imputat x'jagħmel lill-bieb, Michelle

Xuereb Bianco xehdet mhux kisser il-bieb imma ta daqqa ta' sieq lill-bieb u l-bieb infetaħ.

serratura mal-ħajt illaxkat.

Issa jiena meta nkun waħdi d-dar, il-bieb nagħlqu minn

ġewwa.

Bil-lejl nagħlqu dejjem imma meta jkun hemm it-tifel le għaliex is-soltu meta jiġi

u jkun hemm it-tifel ma jidħolx ġewwa.

Imma l-aħħar darba avolja kien hemm it-tifel

għaliex xorta daħal.

Mistoqsija mill-Qorti l-aħħar darba liema waħda jekk jogħġbok?

Michelle Xuereb Bianco wieġbet dak tat-12 ta' Ġunju meta kien hemm it-tifel.

Fuq mistoqsija tal-

Qorti però jekk inti kellek dawn l-episodji ta' l-imputat jiġi jagħti daqqa ta' sieq u s-

serratura mhux b'saħħitha biżżejjed biex iżżommu, ma ppruvajtx tbiddilha s-serratura

Michelle Xuereb Bianco wieġbet ippruvajna nissikkawha u kollox jiġifieri ta' mal-ħajt u bdejt

nagħlaq il-bieb minn ġewwa biċ-ċavetta. … Serratura ta' b'erbgħa jiġifieri jidħlu 4 locks

ġol-ħajt.

Għad-domanda ulterjuri issa jekk inti qed tgħidilna li din ġrat ħafna drabi, allura

18 tal-proċess.

33 Xhieda mogħtija waqt is-seduta ta' l-24 ta' Awwissu 2020, fol.

39 sa' 46 tal-proċess.

34 Xhieda mogħtija waqt is-seduta ta 'l-24 ta 'Awwissu 2020, fol.

39 sa '46 tal-proċess.

m'għaddilekx minn moħħok li tibdhilha u tagħmel serratura ġdida u mhux tissikkaha biss? wieġbet jiena jekk nibdel din is-serratura irrid neħel €250 tagħha meta mhux jiena kont li kissirtha.

Jiena għidt lill-Pulizija fuq dan il-każ u kellhom jitkellmu huma.

Għall-mistoqsija però ma jidhirlekx li jekk inti kont qed tibża' li kull darba jidħol, iktar importanti s-saħħa tiegħek milli li tonfoq €250?

Michelle Xuereb Bianco wieġbet jiena kont qed nagħlaq biċ-ċavetta minn ġewwa kull darba li nidħol u noħroġ.

Jiena għandi tifel ta' 22 sena u avżajtu biex jagħlaq u hekk imma dan xi kultant joħroġ filgħaxija u bil-lejl u ma jagħlaqlix.

Meta jkun hemm jiena nagħlaq.

L-IMTARFA Mark Rice, l-uffiċjal tal-Pulizija li ħa r-rapport ta' Michelle Xuereb Bianco tat-12 ta' Ġunju 2020, ikkonferma li l-imsemmija Michelle Xuereb Bianco għamlet rapport mal-Pulizija fil-konfront ta' l-imputat u kkonferma l-kontenut ta' dak ir-rapport.

Ikkonferma li fir-rapport huwa niżżel il-verżjoni tal-fatti kif mogħtija lilu minn Michelle Xuereb Bianco u wara li spjega li bħala kronoloġija, wara dan l-inċident li spjegajtilkom - ossia li allegatament waqt li Michelle Xuereb Bianco u l-imputat kienu fir-residenza ta' l-imputat, inqala' argument bejniethom u l-imputat kien aggressiv fil-konfront tagħha - … l-istess Paolo kien mar għandha, kien imbotta l-bieb fejn jien indikajt li kien għamel il-ħsara u l-argument kompla hemmhekk.

Però hi ndikat speċifikatament li l-aggressjoni saret proprjetà li joqgħod fiha Paolo u mhux fil-proprjetà tagħha, fuq mistoqsija tal-Qorti dan dejjem x'qaltlek hi, hux hekk?

PS082 Mark Cremona wieġeb dejjem x'qaltli hi u qaltli wkoll li ġieli f'ġurnata ċemplilha mitt darba li qiegħda ndikata wkoll fir-rapport li għamilt jiena.

In kontro-eżami, l-imsemmi PS082 Mark Cremona reġa' spjega li meta ġiet tagħmel rapport, hi spjegatli li wara ammont persistenti ta' telefonati ta' messaġġi u telefonati, hi ħasset li għandha tmur tkellmu u dakinhar hi qaltlu li kienet se toħroġ ma' xi ħbieb u biex inżid fuqha, ftit wara dawn il-ħbieb tagħha, nisa u rġiel biex tifhmuni, irrikorrew l-għassa wkoll. … Ma kellimthomx jiena imma rajthom barra jitkellmu magħha u hi ndikatli li dawk kienu l-ħbieb li kienet se tiltaqa' magħhom.

Fir-rigward tal-bieb tar-residenza ta' Michelle Xuereb Bianco, li skont ma qalet lill- Pulizija fir-rapport tagħha, kellu xi ħsara fis-serratura kawżata mill-imputat, PS082 MARK CREMONA Mark Rice ddikjara li minn barra, jiġifieri l-case tiegħu [tas-serratura] ma kienx jidher imkisser.

PS082 MARK CREMONA Shaun Stafrace Montanaro, li kien l-uffiċjal tal-Pulizija konness mar-rapport li sar fil-konfront ta' l-imputat fl-20 ta' Lulju 2020, ikkonferma r-rapport u l-kontenut ta' l-istess u l-fatt li dakinhar l-imputat instab fir-residenza ta' Michelle Xuereb Bianco u li huwa ta' l-ordni lil PC485 biex jniżżel lill-imputat l-Għassa ta' San Ġiljan.

Fir-rigward ta' x'qallu PC485, PS1320 Shaun

Paladino iddikjara li PC485 kif irritornaw l-Għassa ta' San Ġiljan stqarr miegħi li l-bieb ma

kienx intmess ma kienx hemm żgass.

PALADINO Matthew Camilleri Podesta xehed illi fl-20 ta' Lulju 2020, waqt li aħna konna qed naħdmu ta'

filgħaxija, fl-Għassa ta' San Ġiljan, daħlitilna telefonata mill-Control Room għall-ħabta

tas-19:00hrs, fejn kien hemm persuna femminili illi qaltilna li kien hemm il-partner tagħha

żgassa l-bieb.

Jiena flimkien ma' PC901 u PC1520 immedjatament morna fir-residenza u

cioè 89, Triq ir-Ratal, Il-Ħamrun, fejn sibna lis-sinjur Paolo li kien imbikkem.

x'inhi s-sitwazzjoni u l-kollega tiegħi beda jkellem lis-sinjura u minn hemmhekk hi qaltilna

li kien żgassa l-bieb u meta aħna tajna daqqa t’għajn lejn il-bieb u ċċekkjajnih u ma kien

jidher li hemm l-ebda żgass.

Minn hemmhekk niżżilna lil Paolo l-għassa fejn ġie mitkellem

mis-surġent tagħna.

CAMILLERI PODESTA Matthew Some Wekesa iddikjara wkoll li dakinhar meta hu u l-kollegi

tiegħu waslu fuq il-post, ossia fir-residenza ta’ Michelle Xuereb Bianco, huma sabu lill-imputat barra

fuq parapett tar-residenza.

Huwa ddikjara li r-residenza tagħhom titla’ b’taraġ jiġifieri

35 Xhieda mogħtija waqt is-seduta ta' l-1 ta' Ottubru 2020, fol.

96 u 97 tal-proċess.

36 Xhieda mogħtija waqt is-seduta ta' l-1 ta' Ottubru 2020, fol.

98 sa' 101 tal-proċess.

għandek il-bankina, titla' t-taraġ u għandhom biċċa qisu parapett żgħir.

Hemmhekk sibt lil Paolo fejn il-bieb fuq in-naħa ta' barra tal-parapett u ħarġet is-sinjura Michelle fuq il- post ukoll. … barra kien.

Jiena sibtu fuq barra bdejt inkellem lis-sur Paolo u kien jidher li kien imbikkem.

Jiena ippruvajt nifhem naqra s-sitwazzjoni tiegħu.

Qallu li dejjem l-istess sitwazzjoni, iħassru mbagħad jerġgħu flimkien u affarijiet illi kull koppja jkollha.

Fir- rigward tal-bieb tar-residenza ta' Michelle Xuereb Bianco, SOME WEKESA Matthew Some Wekesa iddikjara li ma kien jidher li hemm l-ebda żgass.

Għall-mistoqsija tal-Qorti imma s-sinjura, liema wieħed skontħa ġie żgassat?

Ta' barra li jagħti għat-triq jew ta' fuq li jagħti għad-dar tagħha?

SOME WEKESA Matthew Some Wekesa wieġeb fuq barra kif digà għedt, inti għandek it-taraġ u ssib il-bieb tagħha.

Huma laqgħuna fil-bieb u ndikatilna li kien dan il-bieb li ġie żgassat, issa aħna ma rajna l-ebda żgass. .… hi ndikatilna li dan kien il-bieb, iċċekkjajna jekk kienx hemm żgass u deher li ma kien hemm xejn.

Mistoqsi in kontro-eżami dan il-bieb in kwistjoni li qegħdin insemmu, inti nnutajt li ma kien hemm l-ebda żgass.

Inti staqsejtu lill-imputat hu kif daħal?

Il-verżjoni tiegħu smajtha?

PS057 Matthew Some Wekesa wieġeb hu qalilna li fetħitlu l-bieb hi.

PS057 Christopher Borg Hampton, uffiċjal tal-Pulizija ieħor involut fir-rapport ta' l-20 ta' Lulju 2020, xehed illi fl-20 ta' Lulju tas-sena l-oħra, jiena kont xogħol ta' bil-lejl fl-Għassa ta' San Ġiljan fejn konna ġejna nfurmati permezz tal-Control Room tagħna minn telefonata minn tagħhom fejn infurmawna illi ġewwa 89, Triq ir-Ratal, Il-Ħamrun, kien hemm mara qed titlob għall-assistenza tal-Pulizija.

Kienet infurmatna illi kien hemm raġel li kien qiegħed iħabbat fuq il-bieb tagħha għal diversi drabi.

Jiena tlajt fuq il-post u fil-fatt jiena kont ix- xufier u miegħi kien hemm il-kuntistabbli 485 u l-kuntistabbli 1520 u meta wasalna fuq il- post u dħalna fir-residenza, hemmhekk konna sibna lil Michelle li hija l-persuna li kienet qiegħda tagħmel ir-rapport fejn din min-naħa tagħha kienet infurmatna illi ftit tal-ħin qabel, l-ex-partner tagħha, Paolo, kien mar iħabbat fuq il-bieb tar-residenza tagħha, kienet xi ħaġa li drat għax kienet qiegħda ssir ta' spiss u infurmatna illi ma riditx tiftaħ.

Qaltilna wkoll illi wara li beda jsir dan it-taħbit fuq il-bieb, semgħet il-bieb jiġi żgassat u fil-fatt, dan Paolo irnexxielu jidħol ġewwa.

Kienet infurmatna illi hu ma weġġagħhiex u ma refax idejh fuqha għaliex xtaq jidħol ġewwa biss sabiex ikellimha.

Aħna min-naħa tagħna nixtieq ngħid illi jiena ma kont osservajt l-ebda żgass però fuq il-bieb ta' barra.

Minn hemmhekk niftakar illi konna ħadna lil Paolo l-Għassa ta' San Ġiljan fejn konna għaddejnieh hand over lis-Surġent 1320 u nista' ngħid illi l-involviment tiegħi f'dan il-każ jieqaf hemmhekk.

In kontro-eżami BORG HAMPTON Christopher Phiri Micallef ikkonferma li Michelle Xuereb Bianco kienet infurmatna f'ħin minnhom illi wara li saru dawn id-diversi taħbit mal-bieb, irnexxielu jidħol ġewwa billi żgassa l-bieb ta' barra. … jiena personalment rajtu l-bieb però

jiena ma osservajt l-ebda żgass fuq il-bieb.

Dwar il-komportament ta' l-intimat, PHIRI MICALLEF

Christopher Phiri Micallef iddikjara li kien wieħed kalm.

Fil-fatt niftakar illi sibnieh jibki lilu aħna

hemm ġew.

Però nerġa' ngħidlek, jiena fl-ebda ħin ma kellimtu lilu.

Dwar l-atteġġjament

ta' Michelle Xuereb Bianco, ix-xhud iddikjara li f'sitwazzjonijiet bħal dawn, is-Sinjura kienet tidher

li kienet aġitata. … apparti li kienet imbeżżgħa għax din infurmatna li dawn kienu

f'relazzjoni li kienet ilha għaddejja għal 8 xhur, għal xi raġuni din ir-relazzjoni ma

baqgħetx kif wieħed jixtieq. … illum mill-esperjenza li għandi naħseb li għandi esperjenza

biżżejjed biex ninduna jekk bniedem huwiex wieħed aġitat jew le. … kienet infurmatna illi

wara li kien ħabbat diversi drabi, fil-fatt ħi marret tistaħba, però meta dħalt jiena, hi

kienet fil-kamra ta' barra.

Hemmhekk sibtha jiena. … Ma niftakarx jekk is-sinjur kienx

preżenti ħdejha dak il-ħin u fil-mument li dħalt ġewwa jiena.

PS803 Andrew ‘Apap Bologna, uffiċjal tal-Pulizija involut fir-rapport li sar fil-11 ta' Awwissu

2020 għall-ħabta ta' 20:00hrs, xehed illi nhar il-11 ta' Awwissu tas-sena 2020, għall-ħabta

tat-8:00p.m., konna rċevejna telefonata anonima fl-Għassa ta' San Ġiljan li kien hemm

37 Xhieda mogħtija waqt is-seduta tas-26 ta' Jannar 2021, fol.

131 sa' 134 tal-proċess.

38 Xhieda mogħtija waqt is-seduta tat-2 ta' Diċembru 2020, fol.

113 sa' 116 tal-proċess.

argument ġewwa 89, Triq ir-Ratal, Madliena, Is-Swieqi.

Aħna aċċedejna fuq il-post x'ħin ħabbatna fuq il-bieb niżlet is-Sinjura Michelle Xuereb Bianco fejn qaltilna li Paolo Antonio Stubbings kien tela' fuq, kien qiegħed fis-sakra u hi ma riditx li jkun fir-residenza tagħha.

Hi qalet ukoll li kien ta daqqa fuq il-bieb però jiena ma stajtx nikkonferma li kien hemm daqqa fuq il-bieb. … tlajt fuq u sibt lil Paolo Antonio Stubbings li kien qiegħed fi stat ta' sakra.

Sfortunatament, jiena ma tantx nitkellem bit-Taljan imma kien hemm kollega tiegħi li spjegalu x'kien qiegħed jagħmel hemmhekk, tah id-drittijiet tiegħu u nfurmah li kien arrestat.

Min-naħa tagħna mbagħad infurmajna lill-Ispettur Colin Akpan fuq dak li ġara fejn qalilna biex inżommuh arrestat u jittieħed il-lockup tal-Pulizija. … Magħna beda jitkellem b'mod normali fis-sens fehmnieh l-affarijiet li ma jistax ikun qiegħed hemmhekk, li s-Sinjura Michelle Xuereb Bianco ma xtaqitx li jkun qiegħed hemmhekk u infatti niżel magħna l- Għassa.

Kien qed jikkopera ħafna magħna jiġifieri.

MADLIENA, IS-SWIEQI Andrew Vidolich żied jgħid li mal-wasla tal-Pulizija fuq il-post, huma sabu lill-imputat fil-kċina tar-residenza ta' Michelle Xuereb Bianco u li qisu kien qed jistenna lilna għaliex x'ħin taljna fuq ġie mill-ewwel ħdejna.

Fir- rigward ta' l-istat ta' l-imputat dak il-ħin, in kontro-eżami VIDOLICH Andrew Vidolich ddikjara li xammejnih li kellu riħa ta' xorb fuqu. … riħa ta' alkolhol però kull darba li beda jkellimna bdejna nxommuha. … Kif beda jimxi jiġifieri tinduna li persuna tkun fis-sakra però mhux qed ngħid li kien fis-sakra ma' l-art, li ma kienx jaf x'inhu jiġri, imma tinduna li kellu x- xorb ġo fih.

WPC 376 Yana Buttigieg39, uffiċjal tal-Pulizija ieħor involut fir-rapporti fil-konfront ta' l- imputat xehdet illi nhar l-10 ta' Awwissu tas-sena 2020, għall-ħabta tas-14:25hrs waqt li kont stazzjonata xogħol ġol-Għaassa ta' San Ġiljan, irrapportat ġo l-istess Għassa s- Sinjura Michelle Xuereb Bianco.

Is-Sinjura Xuereb Bianco spjegatilna li l-ex-partner tagħna, ċertu Paolo Antonio Stubbings kien baqa' jsegwiha mill-aħħar accident li kienet irrapportat nhar l- 20 ta' Lulju.

Hija stqarret illi dakinhar, fl-10 ta' Awwissu stess tas-sena 2020, għall-ħabta ta' 13:15hrs, waqt li kienet ġewwa l-kafetterija bl-isem ta' Restyle li tinsab ġewwa Triq il- Qasam, Madliena, Is-Swieqi, is-Sur San Ġiljan ħdejha ġewwa l-istess kafetterija.

Hi x'ħin ratu riesaq lejha daħlet ġol-kafetterija għax kienet tafhom u stennietu sakemm jitlaq għaliex bdiet tibża' minnu.

Jiena min-naħa tiegħi nfurmajt lill-ispettur ta' l-Għassa ta' dakinhar.

SAN ĠILJAN Nathan Vella Warrington, involut fir-rapport li għamlet Michelle Xuereb Bianco fil-11 ta' Awwissu 2020 għall-ħabta ta' 12:00p.m., xehed illi dan kien rapport ta' domestic violence fejn jiena kelli involviment fih rigward li s-Sinjura Grech kienet ġiet tirrapporta l-Għassa ta' San Ġiljan fil-11 ta' Awwissu tas-sena 2020 għall-ħabta ta' nofsinhar fejn kienet ilmentat li kienet

sabiex il-mera tal-karozza tagħha mkissra li kienet ipparjata s-Swieqi u mal-karozza

kellha nota kien hemm miktub illi bit-Taljan u kienet spjegatilna li f'din in-nota kien hemm

miktub illi l-ex tagħha ma Kienx jista’ jinsiha bħal speċi, kien jiddispjaċih ta’ li ġara u dawn

l-affarijiet, hi susspettat li hu kien kissrilha l-mera, jiena kont niftakar hawnhekk skond l-

update li għamilt tkellimt ma’ ċertu Hayman Tombion li kien joqgħod viċin ta’ fejn kienet

ipparkjata l-vettura fejn kont ħallejtlu CCTV request.

Mill-footage ma kienx jirriżulta li

kien hemm filmat għax mid-dehra ma kinitx taħdem din il-camera.

Xejn iżjed ma kelli fl-

investigazzjoni u nfurmajt lill-Ispettur tiegħi dak iż-żmien.

TOMBION Julian Vella Carbonaro, illi kien uffiċjal ieħor tal-Pulizija li rrikorra fir-residenza ta’ Michelle

Xuereb Bianco dakinhar tal-11 ta’ Awwissu 2020, xehed illi nhar il-11 ta’ Awwissu kont stazzjonat l-

Għassa ta’ San Ġiljan fejn irċevejna telefonata anonima fl-Għassa fejn kien intqal lilna li

kien hemm argument u li kienet daħlet persuna ġo dar li mhux suppost kien ġewwa d-dar

fi Triq ir-Ratal, Madliena, Is-Swieqi.

Jiena u s-Surġent tiegħi, PS803, morna fuq il-post fejn kif

ħabbattna fuq dan l-indirizz ħarġet is-sinjura - Michelle Xuereb Bianco - Jiena u s-surġent tlajna

39 Xhieda mogħtija waqt is-seduta tat-2 ta' Diċembru 2020, fol.

122 sa' 124 tal-proċess.

40 xhieda mogħtija waqt is-seduta tas-26 ta' Jannar 2021, fol.

128 sa' 130 tal-proċess.

41 Xhieda mogħtija waqt is-seduta tat-2 ta' Diċembru 2020, fol.

117 sa' 121 tal-proċess.

fuq fejn sibna lis-sinjur li kien jidher li kien qiegħed fi stat xurban u kienet tinxtamm ukoll ir-riħa ta' l-alkohol ġejja minn fuqu.

Hemmhekk infurmajnih li kien qiegħed arrestat, tajnieh id-drittijiet tiegħu u ħadnieh minn fuq il-post. … x'ħin kellimnieh għednilu biex jiġi magħna fejn hu beda jurta ruħu u beda jgħidulna diversi affarijiet li ma niftakarx eżatt x'intqal u x'ma ntqalx, li ried jibqa' u ma riedx jitlaq, aħna ppruvajna neħduh bil-kelma t- tajba u hu baqa' jisforza imma ma ġejna fl-ebda inkontru fiżikali jiġifieri fl-aħħar mill- aħħar kien ġie magħna però kien jidher li l-istat tiegħu ma kienx qed jirraġuna bħal li kieku ma kienx xurban.

Kien jidher li ma kienx qiegħed sew.

Fir-rigward tal-bieb tar-residenza, PC1497 Julian Calleja xehed illi jiena u s-surġent iċċekkjajnieh il-bieb, jiena min-naħa tiegħi ma jidhirlix li rajt danni li l-bieb ġie mifqugħ però ovvjament ma kontx fuq il-post x'hin qalet li faqa' il-bieb, jiġifieri ma nistax ngħidlek jekk hux vera faqa' l-bieb jew le però min-naħa tiegħi, jiena, danni fil-bieb innifsu ma rajtx u hemm miktub fir-rapport ukoll li ma konniex rajna danni.

Dwar l-istat ta' l-imputat PC1497 Julian Calleja xehed illi ma kellniex għalfejn inżommuh.

Jiġifieri jekk qed tistaqsini l-istat ta' xurban f'liema livell kien, ma kienx fi stat ta' xurban li ma jiflaħx joqgħod bil-wieqfa jew ma jimxix.

Kien li ma jirraġunax sew. … Hu bl-Ingliż jitkellem jiġigieri anke bl-Ingliż beda jkellimna u beda jgħidilna s-soltu affarijiet li konna smajna qabel, li ma riedx jitlaq, li ried jibqa' fuq il-post, li ried jibqa' mas-sinjura li ma riedx jiġi magħna.

In kontro-eżami CALLEJA Julian Calleja xehed illi meta għidtlek li rreżistiena u spjegajt ukoll, ma ġejna fl-ebda fiżika.

Aħna għednielu tiġi magħna, l-ewwel ovvjament ried jispjega ruħu, beda jgħidilna rrid nibqa u rrid nibqa', aħna spjegajnilu isma' kienu digà kellmuk fuq rapporti oħra kienu kellmuk l-ispetturi, surġenti u pulizija oħra, imbagħad fl-aħħar mill-aħħar ikkopera u ġie magħna. … Hu għall-ewwel, ovvjament kien daqsxejn fi stat xurban, jiġifieri ma wasalniex mill-ewwel għall-punt li jiġi magħna. … Kien fi stat xurban u ma kienx li jaqbad u jgħidilna iva jew le.

Imma la ġie għalina u lanqas ma ġie biex isawwatna. … resaq lejna biex nitilqu 'l hemm jiġifieri r-riħa ta' l-alkohol minn ħalq persuna tinxtamm. … il-mod kif iġib ruħu persuna normali li kien a right state of mind u persuna li tkun xurbana tinduna d-differenza. … Kif spjegajt l-ewwel, biex ikkopera magħna, kien hemm battibekk żgħir verbali.

Il-Qorti, wara li qiest il-provi kollha prodotti mill-Prosekuzzjoni fid-dawl tal-prinċipji ġuridiċi li jirregolaw ir-reati li bihom qed jiġi akkużat l-imputat in forza tat-tieni, tat-tielet u tar-raba' impurtazzjonijiet dedotti fil-konfront tiegħu, tqis li ma tistax issibu ħati ta' uħud minn dawn l-imputazzjonijiet.

Jibda biex jiġi osservat li fid-dawl tal-provi prodotti mill-Prosekuzzjoni, l-imputat ma jistax

jinstab ħati tar-raba' imputazzjoni dedotta fil-konfront tiegħu, ossia li f'diversi dati u

okkażżjonijiet għamel lil Michelle Xuereb Bianco inġurji jew theddid, jew jekk kien ipprovokat,

ħareġ barra mill-limiti tal-provokazzjoni, stante li l-Prosekuzzjoni ma rnexxilhiex tipprova

'l hinn minn kull dubju raġonevoli li l-imputat effettivament inġurja jew hedded lil Michell

Konsegwentement, fin-nuqqas ta' provi dwar il-ħtija ta' l-imputat fir-rigward tar-

raba' imputazzjoni dedotta fil-konfront tiegħu, l-istess imputat għandu jiġi lliberat mir-raba'

imputazzjoni dedotta kontrih.

Bl-istess mod il-Qorti diffiċilment tista' tasal għall-konklużjoni li bil-provi minnha prodotti

l-Prosekuzzjoni rnexxielha tipprova 'l hinn minn kull dubju raġonevoli li l-imputat huwa ħati

tar-reat addebitat lilu bit-tieni imputazzjoni dedotta kontrih, ossia li f'diversi dati u

okkażżjonijiet l-imġieba tiegħu ammontat għal segwiment ta' Michelle Xuereb Bianco, li hija l-ex

sieħba tiegħu, bil-moħbi u/jew ikkaġunalha biża’ f’għall-inqas żewġ okkażżjonijiet li ser

tintuża vjolenza fuqha u/jew ikkaġuna fuqha allarm jew dwejjaq li kellu effett avvers

sostanzjali fuq l-atticitajiet normali ta’ kuljum ta’ Michelle Xuereb Bianco.

Kif già iktar 'l fuq osservat ai termini tal-Liġi l-imġieba ta' persuna tammonta għal segwiment bil-moħbi ta' persuna jekk: (a) tammonta għal fastidju ta' dik il-persuna, (b) tikkostitwixxi xi wieħed mir-reat msemmija fis-subartikolu (3), (ċ) dik il-persuna li twettaq dik l-imġieba, taf jew imissha tkun taf li dik l-imġieba tammonta għal fastidju tal-persuna l- oħra, u (d) tikkostitwixxi kondotta ripetuta li ġġiegħel lill-persuna l-oħra tibża' għas-sigurtà tagħha.

L-atti li ai termini tal-Liġi huma meqjusa bħala atti ta' segwiment ta' persuna bil- moħbi huma: (a) li wieħed jimxi wara persuna, (b) li wieħed jagħmel kuntatt jew jittanta jagħmel kuntatt, ma' persuna bi kwalunkwe mezz, (ċ) il-pubblikazzjoni, bi kwalunkwe mezz, ta' xi dikjarazzjoni jew materjal ieħor - (i) li jirrigwarda jew li jagħti lil wieħed x'jifhem li jirrigward persuna, jew (ii) li jagħti lil wieħed x'jifhem li joriġina minn persuna; (d) il- monitoraġġ ta' l-użu ta' persuna ta' l-internet, tal-posta elettronika jew ta' kull forma oħra ta' komunikazzjoni elettronika; (e) li wieħed jitlajja fi kwalunkwe post, kemm pubbliku jew privat; (f) indħil f'xi proprjetà li tkun fil-pussess ta' persuna, (g) li wieħed joqgħod għassa jew jispija fuq persuna.

Sabiex imbagħad jissussisti r-reat kontemplat fl-Artikolu 251BA tal- Kap.9 tal-Liġijiet ta' Malta, jrid jirriżulta li dik l-imġieba partikolari tikkaġuna, f'għall-inqas żewġ okkażżjonijiet li ser tintuża vjolenza jew li kkaguna allarm jew dwejjaq li kellu effett avvers sostanzjali fuq l-attivitajiet noramli ta' kuljum ta' l-allegata f'vittma f'dan il-każ Michelle Xuereb Bianco.

Għalkemm mix-xhieda ta' Michelle Xuereb Bianco u mir-rapporti magħmula minnha jew fuq instigazzjoni tagħha fil-konfront ta' l-imputat joħroġ li l-istess imputat kien iċemplilha kontinwament, prova ta' dan ma saret bl-ebda mod mill-Prosekuzzjoni.

Għalkemm mix- xhieda ta' l-istess Michelle Xuereb Bianco u mir-rapporti magħmula minnha jew fuq instigazzjoni tagħha fil-konfront ta' l-imputat joħroġ li l-imputat kien jikseb aċċess għar-residenza tagħha billi kull darba jifqa' l-bieb, l-uffiċjali tal-Pulizija kollha - ħadd minnhom eskluż - li rrikorrew fil-fond residenzjali ta' l-istess Michelle Xuereb Bianco xehdu u ddikjaraw li fl-ebda okkażżjoni ma raw jew irraviżaw ħsara jew sinjali ta' żgass fuq il-bieb.

Għalkemm Michelle Xuereb Bianco tikkontendi li kien hemm okkażżjoni fejn l-imputat segwiha f’kafetterija fejn hija kienet qiegħda mal-ħbieb tagħha, l-istess imputat - hekk kif jirriżulta mill-istqarrija minnu rilaxxata lill-Pulizija - filwaqt li ma jiċħadx li waqaf fil-kafetterija fejn kien hemm Michelle Xuereb Bianco proprja għaliex ra lill-istess Michelle Xuereb Bianco, iddikjara li ma marx hemm għal ta’ l- apposta imma nzerta kien għaddej u raħa hemmhekk u ddeċieda li jieqaf biex ikellimha.

Filwaqt li l-Qorti ma tqisx li kienet deċiżjoni għaqlija ta’ l-imputat li jieqaf ikellem lil Michelle Xuereb Bianco meta din urietu biċ-ċar li ma reditx taf iktar bih - u dana anke billi ripetutament għamlet rapporti kontrih mal-Pullizija - ċertament ma jistax jitqies li dik id-deċiżjoni ta’ l-

imputat tikkostitwixxi segwiment bil-moħbi ta’ persuna.

Għalkemm Michelle Xuereb Bianco tallega li l-imputat kien diversi drabi vjolenti u aggressiv fil-

konfront tagħha, dan ma ġiex debitament pruvat mill-Prosekuzzjoni.

Anzi, il-Pulizija li

f’diversi okkażżjonijiet irrikorrew fir-residenza ta’ Michelle Xuereb Bianco ilkoll iddikjaraw li sabu

lill-imputat jew fi stat kalm, jew fi stat imbikkem jew, għad illi fis-sakra, f’tali stat li xorta

waħda qagħad għall-ordnijiet tagħhom.

Għalkemm l-imputat qed jiġi akkużat li bl-imġieba

tiegħu qed ukoll jikkaġuna f’Michelle Xuereb Bianco allarm jew dwejjaq li għandu effett avvers

sostanzjali fuq l-attivitajiet normali ta’ kuljum tagħha, fil-fehma tal-Qorti lanqas dan ma ġie

pruvat ‘l hinn minn kull dubju raġjonevoli.

Kif già iktar ‘l fuq osservat, ċirkostanzi li huma indikattivi, għad illi mhux eżawrjenti, ta’

allarm jew dwejjaq li għandu effett avvers sostanzjali fuq l-attivitajiet noramli tal-vittma

F'dan il-każ ma rriżulta xejn li juri li Michelle Xuereb Bianco, minħabba l-imġieba ta' l-imputat, sofriet allarm jew dwejjaq li għandu effett avvers sostanzjali fuq l-attivitajiet moranli tagħha.

Anzi, minkejja l-allegazzjoni da parte tagħha li minħabba d-diversi daqqiet li l-bieb tar- residenza tagħha qala' mingħand l-imputat, dan l-istess bieb kellu l-ħsara u s-serratura ma kenitx tagħlaq sew, l-istess Michelle Xuereb Bianco bla eżitazzjoni ta' xejn iddikjarat li ma ħassitx il- bżonn li tbiddel is-serratura tal-bieb biex dan ikun iktar sigur iżda tillimita ruħha li meta tkun hemm tagħalaq il-bieb biċ-ċavetta.

Din l-allegata prassi però binha, ġuvni ta' tnejn u għoxrin sena, donnu ma jħossx il-bżonn li jadotta meta joħroġ filgħaxija u ommu tibqa' waħdeha id-dar.

Fattur li l-Qorti ma tistax ma tgħaddix kumment dwaru joħroġ mill- affermazzjoni ta' Michelle Xuereb Bianco li meta tkun id-dar, u b'mod partikolari meta tkun id-dar waħdeha, hija ssakkar il-bieb biċ-ċavetta biex b'hekk l-imputat ma jkunx jista' jagħti fuq il- bieb u jidħol.

Jekk imsakkar biċ-ċavetta l-bieb ma jistax jinfetaħ, għandu jsegwi li dawk id- drabi li l-imputat aċċeda għal ġol-fond, allegatament billi faqa' l-bieb u daħal (allegazzjoni din li in verità ma ġietx ippruvata) l-istess bieb ma kienx imsakkar biċ-ċavetta għalkemm Michelle Xuereb Bianco kienet qiegħda hemm ġew waħehda.

Dan kollu għalhekk iwassal lill-Qorti biex tikkonkludi li l-imputat ma jistax jinstab ħati tat- tieni imputazzjoni dedotta fil-konfront tiegħu.

L-imputat qed jiġi akkużat ukoll li ta fastidju lil Michelle Xuereb Bianco b'mod li kien jaf jew li missu kien jaf li kien qed ikun ta' fastidju għaliha - it-tielet imputazzjoni dedotta fil-konfront tiegħu.

Hawn il-Qorti tqis li l-Prosekuzzjoni rnexxielha tipprova 'l hinn minn kull dubju raġjonevoli li bl-imġieba tiegħu l-imputat fil-fatt kien qed jagħti fastidju lil Michelle Xuereb Bianco, u dana ta' l- inqas f'żewġ okkażżjonijiet.

Dawn l-okkażżjonijiet li tagħmel referenza għalihom il-Qorti huma meta fl-10 ta' Awwissu 2020 l-imputat ra lil Michelle Xuereb Bianco fil-kafetterija Hennah u, minkejja li kien jaf li ma reditx taf bih u anke kien ben konxju mir-rapporti li kienet qed tagħmel fil-konfront tiegħu mal-Pulizija, xorta waqaf biex jipprova jkellimha, u meta l- għada, ossia fil-11 ta' Awwissu 2020 ħalla nota lill-istess Michelle Xuereb Bianco imwaħħla mal- windscreen tal-vettura tagħha, meta din il-ġurnata ta' qabel urietu biċ-ċar li ma reditx tkellmu u taf bih.

L-imputat kjarament kien qed idejjaq lil Michelle Xuereb Bianco, fatt dan li hi għamlitulu ferm ċar, iżda xorta baqa' jippersisti fl-atteġġjament u imġieba tad-dwejjaq tiegħu fil-konfront tagħha.

B'hekk il-Qorti tqis li l-imputat għandu jinstab ħati tat-tielet imputazzjoni dedotta kontrih.

Għal dawn ir-raġunijiet il-Qorti, filwaqt li tiddikjara li ma ssibx lill-imputat ħati ta' l-ewwel,

it-tieni u r-raba' imputazzjonijiet dedotti fil-konfront tiegħu u konsegwentement tilliberah

minnhom, wara li l-rat u kkunsidrat l-Artikoli 251A, 222(1) u 202(h) tal-Kap.9 tal-Liġijiet ta'

Malta, issibu ħati tat-tielet imputazzjoni dedotta fil-konfront tiegħu u tikkundannah għall-

perijodu ta' disa' (9) xhur priġunerija, iżda żda peress illi f'dan il-kaz jissussistu cirkostanzi,

partikolarment il-fatt li l-fedina penali ta' l-imputat hija netta, in bażi għal liema hemm lok

li t-terminu ta' disa' (9) xhur priġunerija hawn impost fuq l-imputat jiġi sospiż, a tenur ta' l-

Artikolu 28A tal-Kap.9 tal-Ligijiet ta’ malta tissosspendi l-imsemmi terminu ta’ disa’ (9)

xhur prigunerija ghall-perijodu ta’ sentejn (2) mil-lum.

A tenur ta ’l-Artikolu 28A(4) tal-Kap.

9 tal-Ligijiet ta ’Malta, il-Qorti spjegat lill-imputat bi

kliem car ir-responsabilità tieghu taht l-Artikolu 28B tal-Kap.

9 tal-Ligijiet ta ’Malta jekk

huwa jikkommetti, matul il-perijodu operattiv ta 'din is-sentenza sospiza, reat li ghalih hemm piena ta 'prigunerija.

Ai termini ta' l-Artikolu 251D(3) u ta' l-Artikolu 412Ċ tal-Kap.9 tal-Liġijiet ta' Malta, il-Qorti qed toħroġ Ordni ta' Protezzjoni fil-konfront ta' l-imputat għas-salvagwardja ta' Michelle Xuereb Bianco u dana għall-perijodu u taħt t-termini u kondizzjonijiet imposti fid-Digriet għall-ħruġ ta' Ordni ta' Protezzjoni maħruġ illum stess, liema Digriet qed jiġi anness ma' din is-sentenza u jifforma parti integrali minnha.

Il-Qorti qed tavża lill-imputat li ai termini ta' l-Artikolu 412Ċ(11) tal-Kap.9 tal-Liġijiet ta' Malta, jekk mingħajr skuża raġonevoli jikser xi projbizzjoni jew restrizzjoni imposta fuqu bl- Ordni ta' Protezzjoni maħruġa llum, huwa jkun ħati ta' reat u jeħel, meta jinstab ħati, multa ta' sebat elef Euro (€7,000) jew priġunerija ta' mhux iżjed minn sentejn jew dik il-multa u priġunerija flimkien.

Fid-dawl ta' l-Ordni ta' Protezzjoni fil-konfront ta' l-imputat maħruġ illum stess, il-Qorti tastjeni milli tieħu konjizzjoni tat-talba tal-Prosekuzzjoni sabiex f'dan il-każ tapplika l- provvedimenti ta' l-Artikoli 382A u 383 tal-Kap.9 tal-Liġijiet ta' Malta.

Il-Prosekuzzjoni titlob li l-imputat jitqiegħed taħt Ordni ta' Trattament ai termini ta' l- Artikolu 412D tal-Kap.9 tal-Liġijiet ta' Malta.

L-imsemmi artikolu tal-Liġi, senjatament fis-subinċiż (2), jipprovdi li t-trattament li jiġi impost b' Ordni ta' Trattament jista' jkun ta' kull xorta minn dawk speċifikati fl-Artikolu 7(5) ta' l-Att dwar il-Probation.

Mill-imsemmi Artikolu 7(5) tal-Kap.

446 tal-Liġijiet ta' Malta jirriżulta li l-Qorti tista’ taġixxi meta fil-fehma tagħha l-kondizzjoni mentali tal-ħati tkun tali li teħtieġ u li tista’ tkun suxxettibbli għall-kura, imma ma tkunx tali li tiġġustifika li jittieħdu xi miżuri jew proċeduri, jew meta l-qorti tkun sodisfatta li - (a) il-ħati jkun mogħti għad-droga; u (b) li jkunu saru jew jistgħu jsiru l-arranġamenti adatti għall-kura.

Fil-każ in eżami ma tressqet l-ebda prova li l-imputat għandu problemi mentali u lanqas tressqet prova li għandu problema ta’ droga.

Huwa veru li Michelle Xuereb Bianco iddikjarat fir-Risk Assessments li sarulha li l-imputat jabbuża mid-droga, iżda ċertament tali dikjarazzjoni ma tistax titqies bħala prova suffiċjenti għall-finijiet li persuna titqiegħed taħt Ordni ta’ Trattament.

Fin-nuqqas ta’ provi adegwati għalhekk li jiġġustifikaw il-ħruġ ta’ Ordni ta’ Trattament fil-

konfront ta’ l-imputat, il-Qorti tiċħad it-talba tal-Prosekuzzjoni sabiex toħroġ Ordni ta’

Trattament fil-konfront ta’ l-imputat ai termini ta’ l-Artikolu 412D tal-Kap.9 tal-Liġijiet ta’

MAĠISTRAT

DEPUTAT REĠISTRATUR